pythainlp/thai-wiki-dataset-v4 huggingface dataset:
ดอว์นเอฟเอ็ม

ดอว์นเอฟเอ็ม  เป็นสตูดิโออัลบั้มลำดับที่ 5 ของนักร้องชาวแคนาดา เดอะวีกเอนด์ เผยแพร่เมื่อวันที่ 7 มกราคม ค.ศ. 2022 ผ่านเอ็กซ์โอและรีพับลิกเรเคิดส์ อัลบั้มนี้มีคำบรรยายโดยจิม แคร์รีย์ มีนักร้องรับเชิญคือไทเลอร์เดอะครีเอเตอร์, ลิล เวย์น และสโปเกินเวิด ประพันธ์ร่วมกับควินซี โจนส์ และจอช แซฟดี มีโปรดิวเซอร์คือเดอะวีกเอนด์, แมกซ์ มาร์ติน และวันโอทริกซ์พอยต์เนเวอร์ รวมไปถึงคนอื่น ๆ เช่น ออสการ์ โฮลเตอร์, แคลวิน แฮร์ริส และสวีดิชเฮาส์มาเฟีย
เดอะวีกเอนด์อธิบายแนวคิดของอัลบั้มว่าเป็นสภาวะของแดนชำระ — การเดินทางไปสู่ "แสงสว่างที่ปลายอุโมงค์" เป็นภาคต่อของสตูดิโออัลบั้มชุดที่สี่ "อาฟเตอร์อาเวอส์" (2020) ในทางดนตรี "ดอว์นเอฟเอ็ม"เป็นแนวเพลงแนวจังหวะที่ประกอบด้วยแดนซ์ป็อปและซินท์ป็อป ที่ได้รับแรงบันดาลใจอย่างมากจากแนวเพลงนิวเวฟ ฟังก์ และอิเล็กทรอนิกส์แดนซ์ในช่วงคริสต์ทศวรรษ 1980 อัลบั้มนี้ได้รับเสียงชื่นชมอย่างกว้างขวางจากนักวิจารณ์เพลง ซึ่งชมเชยการผลิตและท่วงทำนอง
อัลบั้มได้ปล่อยออกมาจำนวน 4 ซิงเกิล — "Take My Breath" "Sacrifice" "Out of Time" และ "Less than Zero" — โดย "Take My Breath" ครองอันดับสูงสุดที่อันดับหกในบิลบอร์ดฮอต 100 ของสหรัฐ เดอะวีกเอนด์โปรโมต"ดอว์นเอฟเอ็ม"ด้วยแอมะซอนมิวสิกในวันเปิดตัวอัลบั้ม ซึ่งเขาทำหน้าที่เป็นผู้จัดรายการและเล่นอัลบั้มให้ผู้ชมฟัง นอกจากนี้เขายังโปรโมตอัลบั้มด้วยเพลงพิเศษทางโทรทัศน์ในแอมะซอนไพร์มวิดีโอที่มีการแสดงสด โรงละคร และการแสดงศิลปะสำหรับ "ไนต์เอาต์แอตเดอะคลับ" "ดอว์นเอฟเอ็ม"ยังครองอันดับหนึ่งในกว่า 10 ประเทศ รวมถึงออสเตรเลีย แคนาดา ไอร์แลนด์ เนเธอร์แลนด์ นิวซีแลนด์ และสหราชอาณาจักร เปิดตัวที่อันดับสองในชาร์ตบิลบอร์ด 200 ของสหรัฐอเมริกา
เพื่อสนับสนุนอัลบั้มทั้ง"อาฟเตอร์อาเวอส์"และ"ดอว์นเอฟเอ็ม" เดอะวีกเอนด์ได้เริ่มทัวร์อาฟเตอร์ทิลดอว์นทัวร์เริ่มในวันที่ 14 กรกฎาคม ค.ศ. 2022 ในอเมริกาเหนือ และมีกำหนดจะไปเยือนอเมริกาใต้ ยุโรป เอเชีย ตะวันออกกลาง และออสเตรเลียต่อไป
ชาติเอเชียในฟุตบอลโลก

ฟุตบอลทีมชาติของทวีปเอเชียในฟุตบอลโลก เป็นตัวแทนของแต่ละประเทศในการเข้าร่วมการแข่งขันฟุตบอลโลกซึ่งเป็นประเทศจากโซนเอเชียและเป็นสมาชิกของสมาพันธ์ฟุตบอลเอเชีย กีฬาฟุตบอลเป็นหนึ่งในกีฬาที่ได้รับความนิยมมากที่สุดในทวีปเอเชีย โดยมีสมาชิก 12 ทีมของสมาพันธ์ฟุตบอลแห่งเอเชียที่เคยเข้าร่วมแข่งขันในฟุตบอลโลก ซึ่งเป็นการกีฬาระดับนานาชาติที่ยิ่งใหญ่ที่สุดของกีฬาฟุตบอล ผลงานอันดับสูงสุดในฟุตบอลโลกสำหรับทีมเอเชียคืออันดับ 4 ในฟุตบอลโลก 2002 โดยทีมชาติเกาหลีใต้
ภาพรวม.
<templatestyles src="Reflist/styles.css" />
ดริฟท์ติ้ง ซิ่งสายฟ้า

ดริฟท์ติ้ง ซิ่งสายฟ้า  เป็นภาพยนตร์ฮ่องกงแนวแอคชั่นปี ค.ศ. 2005 กำกับโดยหลิว เหว่ยเฉียง และ Mak Sui-fai เป็นภาพยนตร์ที่ดัดแปลงมาจากมังงะเรื่องอินิเชียล ดี ของญี่ปุ่น โดยนำองค์ประกอบต่าง ๆ จากภาคที่ 1 2 และ 3 มารวมกัน ตัวละครหลัก ทาคูมิ ฟูจิวาระ แสดงโดยโจว เจี๋ยหลุน นักร้องและนักแต่งเพลงชื่อดังชาวไต้หวัน ซึ่งภาพยนตร์เรื่องนี้เป็นการแสดงภาพยนตร์เรื่องแรกของเขา
เนื้อเรื่อง.
ทาคูมิ ฟูจิวาระ เป็นนักเรียนมัธยมปลายที่ได้ส่งเต้าหู้ไปยังรีสอร์ทบนภูเขาอากินะ แทนที่ บุนตะ พ่อของเขาซึ่งเป็นอดีตนักแข่งรถด้วยรถยนต์ Toyota Sprinter Trueno AE86 ของพ่อของเขา เขายังทำงานพาร์ทไทม์ในปั๊มน้ำมันที่เพื่อนของเขา อิซึกิ ซึ่งเป็นลูกชายของเจ้าของร้านและเลิกเรียนกลางคันใฝ่ฝันที่จะเป็นนักแข่งรถข้างถนน นัตสึกิ โมงิ เพื่อนร่วมชั้นที่น่าดึงดูดใจของเขา เธอยิ้มให้ขณะที่เธอเดินผ่านทาคุมิ แต่เธอแอบไปเดทกับเสี่ยที่ขับรถเบนซ์
กระทะเลิฟเสิร์ฟรัก

กระทะเลิฟเสิร์ฟรัก  หรือ สูตรรักกระทะร้อน เป็นซีรีส์โทรทัศน์แนวโรแมนติก-คอมเมดี้ของเกาหลีใต้ปี ค.ศ. 2018 ที่นำแสดงโดยอี จุน-โฮจากวงทูพีเอ็ม, ชัง ฮย็อกและช็อง รยอ-ว็อน ออกอากาศทางช่องเอสบีเอส ตั้งแต่วันที่ 7 พฤษภาคม ถึง 17 กรกฎาคม ค.ศ. 2018 ทุกวันจันทร์และอังคาร เวลา 22:00 น. (เวลามาตรฐานเกาหลี) จำนวน 38 ตอน
เรื่องย่อ.
เรื่องราวความรักอันทรงเสน่ห์ของชายหญิงกลุ่มหนึ่งที่ร้อนแรงยิ่งกว่าน้ำมันเดือดในกระทะที่ร้อนฉ่า ตรงข้ามกับโรงแรมไจแอนท์ ระดับ 6 ดาว มีร้านอาหารจีนเล็กๆ โทรมๆ ชื่อ Hungry Wok ตั้งอยู่ ดู ชิล-ซ็อง (ชัง ฮย็อก) เจ้าของร้านอาหารและอดีตหัวหน้าอันธพาล เข้าซื้อกิจการร้านอาหารเพื่อหาสถานที่ทำงานให้กับอดีตสมาชิกแก๊งของเขา วันหนึ่ง ซอ พุง (อี จุน-โฮ) อดีตเชฟอาหารจีนชื่อดังถูกไล่ออกจากโรงแรมไจแอนท์ เนื่องจากภรรยาของเขาที่เป็นหมอแอบมีความสัมพันธ์ลับ ๆ กับประธานของโรงแรมไจแอนท์ ซึ่งเป็นคนไข้ของเธอและทิ้งเขาไปอยู่กับประธานและ ทัน แซ-อู (ช็อง รยอ-ว็อน) ทายาทมหาเศรษฐีที่ถังแตก มาหา ชิล-ซ็อง เพื่อสมัครงานเพื่อให้พวกเขากลับมายืนได้อีกครั้ง
ชายผู้เริ่มต้นจากก้นบึ้งของครัวในโรงแรม สู่การเป็นเชฟมือฉมังในร้านอาหารจีนของโรงแรมไจแอนท์ การสมรู้ร่วมคิดส่งผลให้เขาถูกปลดออกจากงาน เขาลงเอยด้วยการเป็นเจ้าของร่วมของ "Hungry Wok"
อดีตหัวหน้าแก๊งเงินกู้ที่ดูน่าเกรงขามแต่แอบจิตใจดี หลังจากรับโทษจำคุก เขาก็ลงเอยด้วยการบริหารร้านอาหารจีนที่ล้มเหลวพร้อมกับสมาชิกแก๊งที่ภักดี
ทายาทมหาเศรษฐีสาวที่ชื่นชอบการขี่ม้าและฟันดาบ แต่ปัจจุบันล้มละลาย เธอพบกับการเปลี่ยนแปลงครั้งสำคัญในชีวิตหลังจากได้ทานจาจังมยอนซึ่งเป็นฝีมือของซอพุงที่ร้านอาหารจีน
กินทามะ พีเรียด

ต่อไปนี้เป็นรายชื่อตอนจากซีรีส์อนิเมะโทรทัศน์ กินทามะ พีเรียด (; โรมาจิ: "Gintama.") ซึ่งสร้างจากซีรีส์มังงะ "กินทามะ" โดยฮิเดอากิ โซราจิ ซีรีส์อนิเมะเริ่มออกอากาศทางช่องทีวีโตเกียวเมื่อวันที่ 8 มกราคม พ.ศ. 2560 เป็นภาคต่อของซีรีส์อนิเมะ "กินทามะ มารุ" ซึ่งออกอากาศระหว่างปี พ.ศ. 2558 ถึง พ.ศ. 2559 สตูดิโอผู้ผลิตฤดูกาลนี้คือบันไดนัมโกะพิคเจอร์ส บริษัทลูกใหม่ของบันไดนัมโกะเอนเตอร์เทนเมนต์ ชิซูรุ มิยาวากิ เป็นผู้กำกับซีรีส์อนิเมะฤดูกาลนี้ โดยมีโยอิจิ ฟูจิตะที่เป็นผู้กำกับของฤดูกาลก่อนหน้าเป็นผู้ควบคุมดูแล 
อนิเมะออกอากาศในประเทศไทยครั้งแรกทางช่องทรูสปาร์ก จัมป์ ออกอากาศตั้งแต่วันที่ 27 มิถุนายน ถึง 17 กรกฎาคม พ.ศ. 2562
รายชื่อตอน.
<onlyinclude>
</onlyinclude>
พราหมณ์กัมพูสวยัมภูวะ

พราหมณ์กัมพูสวยัมภูวะ (อักษรโรมัน: Kambu Svyambhuva หรือ Kambusvyambhuva) พราหมณ์กัมพูสวยัมภูวะ หรือกามพู สวายัมภูวะ สยัมภูวะ สยำภูวะ สยามภูวะ
ประวัติ.
พราหมณ์กัมพูสวยัมภูวะเป็นบรรพบุรุษของเผ่ากัมพุชและกษัตริย์แห่งอริยะเทศ พระองค์ได้รับการยกย่องและมีรายชื่ออยู่ท่ามกลางปราชญ์ นักรบ และผู้พิชิตชาวฮินดู ร่วมกับพระพรหมฤๅษีอคัสตยะ, พระเจ้านรสิงหวรมันที่ 1, พระเจ้าราเชนทรโจฬะที่ 1, พระเจ้าอโศกมหาราช, พระเจ้าปุษยมิตรศุงคะ และคนอื่นๆในโศฺลก (สันสกฤต: श्लोक โรมัน: śloka หรือ shloka) ที่ 22 ของเพลงสวดจากวรรณคดี"เอกัตมตาสโตตระ" (สันสกฤต: स्तोत्र โรมัน: stotra) ในคัมภีร์พระเวท 
นักวิชาการอย่างศาสตราจารย์ยอร์ช เซเดส์ได้อ้างถึงคำจารึกของตำนานราชวงศ์กัมพูชาในศตวรรษที่ 10 ซึ่งพราหมณ์ฤาษีกัมพูสวยัมภูวะและนางอัปสร (อปฺสราะ, พหูพจน์ อปฺสรสะ) ชื่อเมราร่วมกันก่อตั้งราชวงศ์สุริยะของกัมพูชา (กัมพู-เมรา) ซึ่งเริ่มต้นด้วยพระเจ้าศรุตวรมันผู้ปกครองอาณาจักรเจนละและพระเจ้าเศรษฐวรมันพระโอรส
ศาสตราจารย์ยอร์ช เซเดส์ เสนออีกว่าตำนานกัมพูสวยัมภูวะมีต้นกำเนิดในอินเดียตอนใต้ โดยเป็นรุ่นหนึ่งของตำนานการสร้างราชวงศ์กาญจีปัลลวะ
มีการอ้างว่าชื่อ "กัมพูสวยัมภูวะ" เป็นชื่อพ้องของ "กัมโพช" เป็นหัวหน้าพราหมณ์ที่ได้แต่งงานกับพระนางเมราซึ่งได้รับจากพระศิวะ
คำว่า "กัมพู" ถูกระบุว่ากร่อนเสียงมาจากภาษาสันสกฤตมาตรฐานคำว่า "กัมโพช" นักวิชาการชาวอังกฤษอย่าง C. Lassen, S. Levi, Michael Witzel, J. Charpentier, A. Hoffman, A. B. Keith, A. A. Macdonell, H. W. Bailey และอีกหลายคนได้ย้อนรอยชื่อชาติพันธุ์คำว่า "กัมโพชา" พบอยู่ในชื่อราชวงศ์คำว่า "กัมพูชาเดชาห์" (สันสกฤต: कम्बुजदेशः โรมัน: Kambujadeshah) ในจารึกภาษาเปอร์เซียโบราณ (Parskar Gryhamsutram) สะกดคำว่า "กัมโพชา" โดยทั่วไปเป็น "กัมพุชา"
"มาร์กันเดยาปุราณะ" (8.1-6) เช่นเดียวกับใน"ศรีมัทเทวีภควัทปุราณะ" (5.28.1-12) ฯลฯ กล่าวถึง "กัมโพชา" ว่าเป็นเผ่ากัมพู จารึกของพระเจ้าอโศกพระบรมราชโองการที่ 5 และ 13 ตั้งอยู่ที่เปศวาร์ เขียนคำว่า กัมโพช เป็น "กัมโพย" หรือ "กัมโพ" งานเขียนของชาวมุสลิมจำนวนมากในยุคกลางสะกดชื่อเผ่า "กัมโพช" เป็น "กัมพู" หรือไม่ก็ "กัมโพ" ในตำราและจารึกภาษาสันสกฤตและบาลีโบราณจะเห็นได้ชัดว่าศัพท์ "กัมพู"/"กัมโพ" เป็นรูปแบบที่กร่อนเสียงของ "กัมพุช"/"กัมโพช" และเกี่ยวข้องกับคำว่า "กัมโพชา"
ชเว ซึง-ฮุน

ชเว ซึง-ฮุน (เกิด 1 พฤษภาคม ค.ศ. 2008) เป็นนักแสดงชายชาวเกาหลีใต้
เขาเริ่มต้นอาชีพนักแสดงตั้งแต่ปี 2014 และมีผลงานในละครโทรทัศน์มากกว่า 40 เรื่อง รวมถึง "Lovers of the Red Sky" และ "Melancholia"
เลสลี อับโลห์

เลสลี อัดเจ อับโลห์ (เกิด 8 มิถุนายน พ.ศ. 2531) เป็นนักฟุตบอลชาวกานา ปัจจุบันลงเล่นในตำแหน่งกองกลางตัวรับให้แก่ชลบุรี เอฟซี ในไทยลีก
 "ณ วันที่ 5 มีนาคม 2566"
คริสเตียน หวัง

หวัง หนานจุนช  หรือที่รู้จักกันในชือ่ คริสเตียน หวัง  เป็นนักร้อง นักแต่งเพลง นักเต้น และนายแบบชาวจีน เขามีชื่อเสียงในฐานะสมาชิกของวงป๊อประดับโลก นาวยูไนเต็ด ซึ่งเป็นตัวแทนของประเทศจีน แต่ขณะนี้อยู่ระหว่างช่วงพักวง เขาเป็นผู้เข้าแข่งขันในรายการ "ยูธวิธยู 3" และเข้าร่วมรายการเรียลลิตี้ของจีนชื่อ "" เขากำลังเข้าร่วมในรายการเรียลลิตี้โชว์ของเกาหลีใต้ชื่อ "บอยส์แพลนเน็ต"
วลาดีมีร์ (รัสเซีย)

วลาดีมีร์  เป็นเมืองและศูนย์กลางการปกครองของแคว้นวลาดีมีร์ ประเทศรัสเซีย ตั้งอยู่บนแม่น้ำคยาซมาที่ระยะทาง 200 กิโลเมตร (120 ไมล์) ทางตะวันออกของกรุงมอสโก มีการคมนาคมโดยทางรถไฟและมอเตอร์เวย์สายเอ็ม7 มีประชากร #เปลี่ยนทาง 
ประชากร.
เมืองวลาดีมีร์มีการสำรวจสำมะโนประชากรดังนี้ #เปลี่ยนทาง ; #เปลี่ยนทาง ; #เปลี่ยนทาง 
ภูมิอากาศ.
วลาดีมีร์มีภูมิอากาศแบบภูมิอากาศแบบไม่มีฤดูแล้งอบอุ่นชื้นภาคพื้นสมุทร (ภูมิอากาศแบบภาคพื้นทวีปชื้น) (การแบ่งเขตภูมิอากาศแบบเคิพเพิน; "Dfb") มีฤดูหนาวที่หนาวเย็นยาวนานและฤดูร้อนที่สั้นและอบอุ่น
พรมแดนนอร์เวย์–รัสเซีย

พรมแดนนอร์เวย์–รัสเซีย (, "Rossiysko-Norvezhskaya Granitsa ") เป็นพรมแดนรัฐระหว่างประเทศนอร์เวย์และสหพันธรัฐรัสเซีย ประกอบด้วยพรมแดนทางบกยาว 195.7 กิโลเมตร (121.6 ไมล์) ระหว่างเมืองซอร์-วารังเงร์ ประเทศนอร์เวย์และเขตเปเชงสกี ประเทศรัสเซีย และพรมแดนทางทะเลยาว 23.2 กิโลเมตร (14.4 ไมล์) ในวารังเกอร์ฟยอร์ด นอกจากนี้ยังประกอบด้วยพรมแดนระหว่างเขตเศรษฐกิจจำเพาะ (EEZ) ของทั้งสองประเทศในทะเลแบเร็นตส์และมหาสมุทรอาร์กติก พรมแดนนี้เคยเป็นของประเทศนอร์เวย์กับสหภาพโซเวียตระหว่างปี ค.ศ. 1944 และ 1991 โดยมีการข้ามพรมแดนได้ทางเดียวที่ด่านอี105 ซึ่งอยู่ที่สตอร์สโกกในนอร์เวย์ และ โบริโซเกล็บสกี (บอริส เกล็บ) ในรัสเซีย ฝ่ายนอร์เวย์ลาดตระเวนโดยกองทหารรักษาการณ์แห่งเซอร์-วารังเงร์และอยู่ภายใต้การปกครองของกองบัญชาการพรมแดนนอร์เวย์ ในขณะที่ฝ่ายรัสเซียลาดตระเวนโดยหน่วยรักษาชายแดนของรัสเซีย ความยาวสองในสามของพรมแดนอยู่ติดแม่น้ำสองสายคือ แม่น้ำปัสวิเคลวาและยาคอบเซลวา
พรมแดนเบลารุส–รัสเซีย

พรมแดนเบลารุส–รัสเซีย  เป็นพรมแดนระหว่างประเทศเบลารุสและสหพันธรัฐรัสเซีย ก่อนปี ค.ศ. 1991 เคยเป็นพรมแดนระหว่างสาธารณรัฐสังคมนิยมโซเวียตไบโลรัสเซียและสาธารณรัฐสังคมนิยมโซเวียตรัสเซีย พรมแดนมีอยู่อย่างเป็นทางการ แต่ไม่อยู่ภายใต้การตรวจสอบศุลกากรหรือภาษี เนื่องจากสนธิสัญญารัฐสหภาพรัสเซียและเบลารุสและสหภาพเศรษฐกิจยูเรเชีย
พรมแดนมีความยาว 1,239 กิโลเมตร (770 ไมล์) ได้แก่ ทางบก 857.7 กิโลเมตร (533.0 ไมล์) แม่น้ำ 362.3 กิโลเมตร (225.1 ไมล์) และทะเลสาบ 19 กิโลเมตร (12 ไมล์)
พรมแดนฟินแลนด์–รัสเซีย

พรมแดนฟินแลนด์–รัสเซีย  เป็นพรมแดนระหว่างประเทศแนวเหนือ-ใต้ ระหว่างสาธารณรัฐฟินแลนด์และสหพันธรัฐรัสเซีย มีความยาว 1,340 กิโลเมตร (830 ไมล์) ส่วนใหญ่ทอดผ่านป่าไทกาที่ไม่มีคนอาศัยอยู่และพื้นที่ชนบทซึ่งมีประชากรเบาบาง โดยไม่ทอดไปตามลักษณะทางธรรมชาติหรือแม่น้ำ เป็นพรมแดนภายนอกของสหภาพยุโรป
อิกูมิ ฮาเซงาวะ

อิกูมิ ฮาเซงาวะ (<ruby>長谷川 育美<rt>はせがわ いくみ</rt></ruby>, 31 พฤษภาคม 1995 -) เป็นนักพากย์หญิง ชาวญี่ปุ่น เกิดที่จังหวัดโทจิงิ ส่วนสูง 164 ซม. สังกัดแรคคูนด็อก
สโมสรฟุตบอลทหารอากาศ (ก่อตั้ง พ.ศ. 2562)

สโมสรฟุตบอลทหารอากาศ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากกรมสวัสดิการทหารอากาศ ปัจจุบันเล่นในไทยลีก 3 โซนภาคกลาง
 "ณ วันที่ 31 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ฮินาตะ ซาโต

ฮินาตะ ซาโต (<ruby>佐藤 日向<rt>さとう ひなた</rt></ruby>, 23 ธันวาคม 1998 -) เป็น นักแสดง นักพากย์ ไอดอล และ นางแบบ ชาวญี่ปุ่น สังกัดอะมิวส์ อดีตสมาชิกของซากุระงากุอิง เกิดที่จังหวัดยามางาตะ โตที่จังหวัดนีงาตะ
พรมแดนโปแลนด์–รัสเซีย

พรมแดนโปแลนด์–รัสเซีย  เป็นพรมแดนสมัยใหม่ที่มีการแบ่งเกือบเป็นเส้นตรงระหว่างสาธารณรัฐโปแลนด์และสหพันธรัฐรัสเซียที่ดินแดนส่วนแยกแคว้นคาลินินกราด ซึ่งเป็นภูมิภาคที่ไม่เชื่อมต่อกับแผ่นดินใหญ่ของรัสเซีย มีความยาว 232 กิโลเมตร (144 ไมล์) ตำแหน่งและความยาวของพรมแดนปัจจุบันได้รับการพิจารณาจากผลพวงของสงครามโลกครั้งที่สอง ในปี ค.ศ. 2004 กลายเป็นส่วนหนึ่งของเขตแดนของสหภาพยุโรปและเครือรัฐเอกราช
พระเจ้ามหิปติวรมัน

พระเจ้ามหิปติวรมัน (อักษรโรมัน: Mahipativarman; สวรรคต พ.ศ. 1345) เป็นพระมหากษัตริย์แห่งเจนละพระองค์สุดท้าย เป็นพระราชโอรสในพระเจ้าราเชนทรวรมันที่ 1 โดยพระองค์สวรรคตจากการถูกพระเจ้าสัญชัยตัดพระเศียร เมื่อปี พ.ศ. 1345
เหตุการณ์.
ต้นพุทธศตวรรษที่ 14 อาณาจักรเจนละน้ำถูกพระเจ้าสัญชัยกษัตริย์แห่งอาณาจักรไศเลนทร์ ยกทัพเรือเข้าโจมตี ซึ่งอยู่ในรัชกาลพระเจ้ามหิปติวรมัน การสวรรคตของพระเจ้ามหิปติวรมันนั้น นักประวัติศาสตร์เชื่อว่าเหตุการณ์นี้ตรงกับนิยายปรัมปราของ Abu Zaid Hasan นักเขียนชาวอาหรับ เรื่องการเดินทางของพ่อค้าอาหรับชื่อสุไลย์มาน ที่เดินทางเข้ามาค้าขายในแถบนี้ในช่วงพุทธศตวรรษที่ 14 เล่าว่ากษัตริย์หนุ่มทรงริษยากษัตริย์ไศเลนทร์ ทรงตรัสกับเสนาบดีว่า "“ข้าฯปรารถนาอยู่อย่างหนึ่งและอยากให้สมหวัง คืออยากเห็นเศียรพระเจ้ากรุงซาแบกหรือพระเจ้ากรุงศรีวิชัยอยู่ในจานเปลเบื้องหน้า”" ความดังกล่าวทราบถึงพระเจ้ากรุงไศเลนทร์ จึงยกทัพเรือเข้าโจมตีอาณาจักรเจนละตรงกับจารึกของชวาอ้างว่าพระเจ้าสัญชัยแห่งชวาได้พิชิตเขมรอย่างราบคาบ
เมื่อชนะสงครามอย่างง่ายดายกษัตริย์แห่งชวาทรงจับกษัตริย์เขมรได้และพูดว่า "“พระองค์ทรงมี พระราชประสงค์แต่เพียงจะตัดเศียรหม่อมฉัน พระองค์มิได้ตรัสว่าจะทรงยึดครองหรือทำลายล้างนครต่างๆ ของหม่อมฉัน ด้วยเหตุนี้แหละหม่อมฉันจึงกระทำต่อพระองค์เหมือนอย่างที่พระองค์ทรงใคร่ที่จะกระทำต่อหม่อมฉัน และจะกลับบ้านกลับเมืองของหม่อมฉันปล่อยให้ชัยชนะของหม่อมฉันเป็นบทเรียนสำหรับ รัชทายาทของพระองค์สืบต่อไป”" แล้วจึงบั่นเศียรของกษัตริย์กัมพูชา และทรงให้อัครเสนาบดีเลือกคนที่ฉลาดขึ้นเป็นกษัตริย์ พวกเสนาบดีจึงได้ตกลงกันเลือกรัชทายาท เจ้าชายชัยวรมัน ขึ้นเป็นกษัตริย์ กษัตริย์ชวาจึงนำเจ้าชายวรมันกลับไปเป็นตัวประกันที่ชวา ทำให้อาณาจักรเจนละสิ้นสุดลง
วัดผาอ่าง

วัดผาอ่าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน ปัจจุบัน มีพระปลัดมงคล สุจิณฺณธมฺโม ดำรงตำแหน่งเจ้าอาวาส
วัดผาอ่างตั้งเป็นวัดเมื่อวันที่ 17 มิถุนายน พ.ศ. 2541 สันนิษฐานว่าเป็นวัดโบราณซึ่งสร้างขึ้นในช่วงของการสร้างบ้านสร้างเมืองแม่ฮ่องสอน ทำเลของวัดเป็นวัดหน้าด่านเนื่องด้วยเป็นวัดแรกที่จะเข้าสู่ตัวเมือง จนถึงสมัยของอดีตเจ้าอาวาส พระครูอนุชิตสุตตาทร อดีตเจ้าคณะอำเภอเมืองแม่ฮ่องสอนและเจ้าอาวาสวัดผาอ่าง ท่านได้บูรณะปรับปรุงและพัฒนาวัดผาอ่างมาอย่างต่อเนื่อง ทำให้วัดผาอ่างมีความเจริญมาตามลำดับ 
ปูชนียวัตถุที่สำคัญ คือ พระประธาน นามว่า "หลวงพ่อพระพุทธรัตนรุ่งเรือง" พระครูอนุชิตสุตตาทร สร้างขึ้นตั้งแต่ พ.ศ. 2555 วัดยังเป็นที่ประดิษฐานพระบรมสารีริกธาตุ ซึ่งได้รับการประทานจากสมเด็จพระญาณสังวร สมเด็จพระสังฆราช สกลมหาสังฆปริณายก เพื่ออัญเชิญไปประดิษฐานบรรจุไว้ ณ ยอดพระเศียร มีพระธาตุนามว่า "ปิยเจดีย์" (เจดีย์แห่งความรัก) นอกจากนี้ยังมีพระธาตุ "ปิยเจดีย์" เป็นเจดีย์ศิลปะไทใหญ่ผสมผสานศิลปะพม่า มีองค์พระนอน พระพุทธไสยาสน์ ประดิษฐาน ณ ศาลาบริเวณหน้าวัดผาอ่าง เป็นศิลปะชาวไทใหญ่ สำหรับการสร้างไม่ปรากฎอย่างแน่ชัดว่าสร้างขึ้นเมื่อใด ซึ่งองค์พระธาตุปิยเจดีย์และพระนอนองค์นี้ มีตำนานเล่าสืบต่อกันมาว่า พญาสิงหนาทราชา (เจ้าเมืองแม่ฮ่องสอนคนแรก) และเจ้าแม่นางเมี๊ยะ สร้างเป็นอนุสรณ์ความรักให้แก่นางคำใสที่ได้ช่วยชีวิตพญาสิงหนาทราชาถึงสองครั้งที่วัดผาอ่างแห่งนี้
ยูอิ คาโนะ

ยูอิ คาโนะ (<ruby>鹿野 優以<rt>かの ゆい</rt></ruby>, 22 ธันวาคม 1983 -) เป็นนักพากย์หญิง และ ผู้บรรยาย ชาวญี่ปุ่น เกิดในเขตสุมิดะ โตเกียว สังกัดอาโอนิโปรดักชัน
ซาเอโกะ ชิบะ

ซาเอโกะ ชิบะ (<ruby>千葉 紗子<rt>ちば さえこ</rt></ruby>, 26 สิงหาคม 1977 -) เป็นนักพากย์หญิงชาวญี่ปุ่น เกิดที่เมืองฮาจิโนเฮะ จังหวัดอาโอโมริ โตที่โตเกียว สังกัดสเปซคราฟต์
จิโดฮัมไบกิ นิ อูมาเรกาวัตตะ โอเระ วะ เมกีว นิ ซามาโยอุ

จิโดฮัมไบกิ นิ อูมาเรกาวัตตะ โอเระ วะ เมกีว นิ ซามาโยอุ (; โรมาจิ: "Jidōhanbaiki ni Umarekawatta Ore wa Meikyū ni Samayou"; #เปลี่ยนทาง ฉันซึ่งเกิดใหม่กลายเป็นเครื่องจำหน่ายสินค้าอัตโนมัติได้ท่องไปในเขาวงกต) เป็นซีรีส์ไลต์โนเวลเขียนโดยฮิรูกาวะ และวาดภาพประกอบโดยอิตสึกะ คาโต เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมีนาคม พ.ศ. 2559 ต่อมาในเดือนสิงหาคมปีเดียวกัน ได้รับการตีพิมพ์เป็นหนังสือโดยสำนักพิมพ์คาโดกาวะโชเต็ง มังงะดัดแปลงวาดภาพโดยคูนิเอดะ เริ่มตีพิมพ์ในนิตยสาร"เด็งเงกิ ไดโอ" นิตยสารมังงะแนว"โชเน็ง"ของสำนักพิมพ์แอสกีเมเดียเวิกส์ตั้งแต่เดือนสิงหาคม พ.ศ. 2564 ซีรีส์อนิเมะดัดแปลงผลิตโดยสตูดิโอโกกูมิและ AXsiZ ออกอากาศในเดือนกรกฎาคมถึงกันยายน พ.ศ. 2566 ฤดูกาลที่สองเริ่มออกอากาศในเดือนกรกฎาคม พ.ศ. 2568
ให้เสียงโดย: จุง ฟูกูยามะ
ให้เสียงโดย: คาเอเดะ ฮนโดะ
ระบำมาร

ระบำมาร เป็นละครโทรทัศน์ไทย แนวดราม่า ผลิตโดย บทประพันธ์โดย กฤษณา อโศกสิน และบทโทรทัศน์ ตุณย์ บริษัท นีโน่ บราเดอร์ส จำกัด นำแสดงโดย วีรภาพ สุภาพไพบูลย์ , อาทิตย์ ตั้งวิบูลย์พาณิชย์ , ทัศนียา การสมนุช และอีกคับคั่ง กำกับการแสดง รอน บรรจงสร้าง
20 เซนจูรี่ รักนี้ซาบซ่า

20 เซนจูรี่ รักนี้ซาบซ่า (เกาหลี: ; อาร์อาร์: "20segi Sonyeo") เป็นภาพยนตร์แนวโรแมนติก–ดราม่าของเกาหลีใต้ กำกับและเขียนบทโดย แบงก์ วู-รี นำแสดงโดย คิม ยู-จ็อง, บยอน อู-ซ็อก, พัก จุง-วู และ โรห์ ยุน-ซอ ภาพยนตร์เล่าเกี่ยวกับมิตรภาพและความสดใหม่ของรักครั้งแรกโดยมีเรื่องราวจะเกิดขึ้นในปี ค.ศ. 1999 ภาพยนตร์เรื่องนี้ได้รับเชิญให้เข้าร่วมเทศกาลภาพยนตร์นานาชาติปูซานครั้งที่ 27 ในวันที่ 6 ตุลาคม พ.ศ. 2565 และลงสตรีมทางเน็ตฟลิกซ์มื่อวันที่ 21 ตุลาคม พ.ศ. 2565 
โครงเรื่อง.
ภาพยนตร์จะเล่าเรื่องราวในปี ค.ศ.1999 เกี่ยวกับนาโบรา (คิม ยู-จ็อง) เด็กสาววัย 17 ปี บ้านของนาโบราประกอบอาชีพร้านเช่าวิดีโอ ทุก ๆ วันนาโบราก็มักจะช่วยงานพ่อของเธอที่ร้านเสมอ นาโบรามีเพื่อนสนิทอยู่หนึ่งชื่อว่า คิมยอนดู (โรห์ ยุน-ซอ) ซึ่งคิมยอนดูเป็นโรคหัวใจใน เธอจึงต้องเดินทางไปสหรัฐอเมริกาเพื่อทำการผ่าตัดหัวใจ แต่ช่วงที่ก่อนกำลังจะไปผ่าตัดนั้นคิมยอนดูได้พบกับ แบคฮยอนจิน (พัก จุง-วู) และได้ตกหลุมรักเขา นาโบราต้องการให้เพื่อนไปผ่าตัดหัวใจเลยยินดีที่จะช่วยเธอเพื่อสืบข่าวคราวของแบคฮยอนจินแล้วส่งข่าวให้คิมยอนดู และระหว่างที่นาโบรากำลังสืบข่าวของพัคฮยอนจิน เธอก็ได้ใกล้ชิดกับพุงอุนโฮ (บยอน อู-ซ็อก) ซึ่งเป็นเพื่อนสนิทของพัคฮยอนจิน ทำให้นาโบรานั้นตกหลุมรักพุงอุนโฮและเธอก็ได้รู้ว่าพุงอุนโฮมีความรู้สึกดี ๆ กับเธอเช่นเดียวกัน
การผลิต.
ภาพยนตร์เรื่องนี้มีเค้าโครงเรื่องมาจากเรื่องจริงของงผู้กำกับ แบงก์ วู-รี จากการที่เธอแลกเปลี่ยนไดอารี่กับเพื่อน และภาพยนตร์เรื่องนี้ถ่ายทำที่ ช็องจู ประเทศเกาหลีใต้ ตั้งแต่ตุลาคม พ.ศ. 2564 ถึงมกราคม พ.ศ. 2565 
กระแสตอบรับ.
หลังจากภาพยนตร์ลงเพียงหนึ่งวันในเน็ตฟลิกซ์ 20เซนจูรี่ รักนี้ซาบซ่า ติดอันดับที่ 7 ของโลกในหมวดหมู่ภาพยนตร์ของเน็ตฟลิกซ์ ต่อมาในวันที่ 24 ตุลาคม ได้อันดับที่ 5 ในการจัดอันดับทั่วโลกของ Netflix ในหมวดภาพยนตร์ที่ไม่ใช่ภาษาอังกฤษ 10 อันดับแรกสำหรับสัปดาห์วันที่ 17 ถึง 23 ตุลาคม พ.ศ. 2565 โดยมีการดู 8 ล้านชั่วโมง และติดอันดับที่ 2 ภาพยนตร์ที่มียอดผู้ชมมากที่สุดของเน็ตฟลิกซ์ในประเทศไทย
กินทามะ พีเรียด ภาคโพโรริ

ต่อไปนี้เป็นรายชื่อตอนจากซีรีส์อนิเมะโทรทัศน์ กินทามะ พีเรียด ภาคโพโรริ (; โรมาจิ: "Gintama. Porori-hen") ซึ่งสร้างจากซีรีส์มังงะ "กินทามะ" โดยฮิเดอากิ โซราจิ ซีรีส์อนิเมะออกอากาศทางช่องทีวีโตเกียวตั้งแต่วันที่ 1 ตุลาคมถึง 24 ธันวาคม พ.ศ. 2560 เป็นภาคต่อของซีรีส์อนิเมะ "กินทามะ พีเรียด" ซึ่งออกอากาศระหว่างเดือนมกราคมถึงมีนาคม พ.ศ. 2560
เพลงเปิดชื่อพลงว่า "VS" ร้องโดย BLUE ENCOUNT ส่วนเพลงปิดชื่อเพลงว่า "ฮังโก เซเม" (反抗声明, Hankou Seimei) ร้องโดยอายูมิกูริกามากิ
อนิเมะออกอากาศในประเทศไทยครั้งแรกทางช่องทรูสปาร์ก จัมป์ ออกอากาศตั้งแต่วันที่ 17 กรกฎาคม ถึง 6 สิงหาคม พ.ศ. 2562
รายชื่อตอน.
<onlyinclude>
</onlyinclude>
กินทามะ พีเรียด ภาคชิโรงาเนะ โนะ ทามาชี

ต่อไปนี้เป็นรายชื่อตอนจากซีรีส์อนิเมะโทรทัศน์ กินทามะ พีเรียด ภาคชิโรงาเนะ โนะ ทามาชี (; โรมาจิ: "Gintama. Shirogane no Tamashii-hen") ซึ่งสร้างจากซีรีส์มังงะ "กินทามะ" โดยฮิเดอากิ โซราจิ ซีรีส์อนิเมะออกอากาศทางช่องทีวีโตเกียวตั้งแต่วันที่ 7 มกราคมถึง 7 ตุลาคม พ.ศ. 2561 เป็นภาคต่อของซีรีส์อนิเมะ "กินทามะ พีเรียด ภาคโพโรริ" ซึ่งออกอากาศระหว่างเดือนตุลาคมถึงธันวาคม พ.ศ. 2560
เพลงเปิดแรกชื่อเพลงว่า "คัตเตะ นิ มายโซล" ร้องโดย DISH// และเพลงปิดแรกชื่อเพลงว่า "ฮานะ อิจิ มมเมะ" ร้องโดย Burnout Syndromes เพลงเปิดที่สองชื่อเพลงว่า "I Wanna Be..." ร้องโดย SPYAIR และเพลงปิดที่สองชื่อเพลงว่า "ฮิการิ โชเมรง" ร้องโดย CHiCO with HoneyWorks
อนิเมะออกอากาศในประเทศไทยครั้งแรกทางช่องทรูสปาร์ก จัมป์ ออกอากาศเฉพาะตอนที่ 342 ถึงตอนที่ 353 ตั้งแต่วันที่ 7 ถึง 27 สิงหาคม พ.ศ. 2562
รายชื่อตอน.
<onlyinclude>
</onlyinclude>
ชาติโอเชียเนียในฟุตบอลโลก

ฟุตบอลทีมชาติของโซนโอเชียเนียในฟุตบอลโลก เป็นตัวแทนของแต่ละประเทศในการเข้าร่วมการแข่งขันฟุตบอลโลกซึ่งเป็นประเทศจากโซนโอเชียเนียและเป็นสมาชิกของสมาพันธ์ฟุตบอลโอเชียเนีย (OFC) โดยมีสมาชิกเพียง 2 ทีมของสมาพันธ์ฟุตบอลโอเชียเนียที่เคยเข้าร่วมแข่งขันในฟุตบอลโลกรอบสุดท้าย ซึ่งเป็นการกีฬาระดับนานาชาติที่ยิ่งใหญ่ที่สุดของกีฬาฟุตบอล ผลงานอันดับสูงสุดในฟุตบอลโลกสำหรับทีมโอเชียเนียคือ รอบ 16 ทีมในฟุตบอลโลก 2006 โดยทีมชาติออสเตรเลีย
มายดาริน

ณัชชา พงศ์สุปาณี (เกิด 17 กุมภาพันธ์ พ.ศ. 2539) ชื่อเล่น มาย รู้จักกันดีในชื่อ MindaRyn เป็นยูทูบเบอร์และนักร้องหญิงชาวไทย สังกัดโยชิโมโต้ เอ็นเทอร์เทนเมนท์ และเซ็นสัญญากับแลนติส หลังเริ่มได้รับความสนใจจากการที่เธอคัฟเวอร์เพลงธีมอนิเมะบนยูทูบ เธอได้เปิดตัวในฐานะศิลปินเดี่ยวด้วยการเปิดตัวซิงเกิลแรกชื่อ "Blue Rose Knows" ในปี พ.ศ. 2563 ซึ่งเป็นเพลงประกอบเพลงปิดในซีรีส์อนิเมะโทรทัศน์เรื่อง"เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก"
ประวัติ.
มายมีความสนใจในอนิเมะ เพลงญี่ปุ่น ตั้งแต่เด็ก ฟังเพลงวงเอกซ์เจแปน ดูการ์ตูนญี่ปุ่นเรื่อง"โดราเอมอน" "โปเกมอน" และ"ดิจิตอลมอนสเตอร์" ทางโทรทัศน์ เธอจบคณะวิศวกรรมศาสตร์ที่มหาวิทยาลัยเกษตรศาสตร์ ต่อมาเธอได้ฝึกงาน 7 เดือนที่บริษัทนิมเบิลในช่วงปีสุดท้าย
ในปี พ.ศ. 2558 มายเริ่มทำช่องยูทูบคัฟเวอร์เพลงญี่ปุ่นและอนิเมะเรื่องต่าง ๆ เธอได้รับความสนใจจากค่ายเพลงญี่ปุ่นแลนติส ซึ่งต่อมาได้เซ็นสัญญากับเธอ
ในเดือนพฤศจิกายน พ.ศ. 2563 เธอได้เปิดตัวในฐานะศิลปินเดี่ยวด้วยการเปิดตัวซิงเกิลแรกชื่อ "Blue Rose Knows" วางจำหน่ายเมื่อวันที่ 18 พฤศจิกายน พ.ศ. 2563 ใช้เป็นเพลงประกอบเพลงปิดอนิเมะเรื่อง"เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก" พร้อมกับคัฟเวอร์เพลง "Sincerely" ฉบับภาษาอังกฤษของ True ซิงเกิลที่ 2 ชื่อ "Like Flames" วางจำหน่ายเมื่อวันที่ 25 สิงหาคม พ.ศ. 2564 ใช้เป็นเพลงประกอบเพลงเปิดอนิเมะเรื่อง"เกิดใหม่ทั้งทีก็เป็นสไลม์ไปซะแล้ว" ในฤดูกาลที่ 2 ซิงเกิลที่ 3 ชื่อ "Shine!" วางจำหน่ายเมื่อวันที่ 1 ธันวาคม พ.ศ. 2564 ใช้เป็นเพลงประกอบเพลงปิดอนิเมะเรื่อง"ซาคุกัน" ซิงเกิลที่ 4 ชื่อ "Daylight" วางจำหน่ายเมื่อวันที่ 23 กุมภาพันธ์ พ.ศ. 2565 ใช้เป็นเพลงประกอบเพลงเปิดอนิเมะเรื่อง"อาชีพกระจอกแล้วทำไม ยังไงข้าก็เทพ" ในฤดูกาลที่ 2 ซิงเกิลที่ 5 ชื่อ "Way to go" วางจำหน่ายเมื่อวันที่ 22 กุมภาพันธ์ พ.ศ. 2566 ใช้เป็นเพลงประกอบเพลงเปิดอนิเมะเรื่อง"เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก" ในฤดูกาลที่ 2 และซิงเกิลที่ 6 ชื่อ "SURVIVE" วางจำหน่ายเมื่อวันที่ 24 พฤษภาคม พ.ศ. 2566 ใช้เป็นเพลงประกอบเพลงเปิดอนิเมะเรื่อง"เรเลียนา พระเอกของฉันเป็นท่านดยุก"
ชาติยุโรปในฟุตบอลโลก

ฟุตบอลทีมชาติของทวีปยุโรปในฟุตบอลโลก เป็นตัวแทนของแต่ละประเทศจากโซนยุโรปในการเข้าร่วมการแข่งขันฟุตบอลโลกและเป็นสมาชิกของสหภาพสมาคมฟุตบอลยุโรป กีฬาฟุตบอลเป็นกีฬาที่ได้รับความนิยมมากที่สุดในเกือบทุกประเทศในยุโรป และยูฟ่าเป็นหนึ่งใน 6 สมาพันธ์ของฟีฟ่าที่กำกับดูแลฟุตบอลโลก ยูฟ่าประกอบด้วยสมาชิกสมาคม 55 ประเทศ บางประเทศมีพื้นที่บางส่วนหรือทั้งหมดตั้งอยู่ในทวีปเอเชีย ปัจจุบันมีสมาชิกของยูฟ่าทั้งหมด 33 ประเทศได้ลงแข่งขันในฟุตบอลโลกชายรอบสุดท้าย ขณะที่เยอรมนีตะวันออกได้ผ่านเข้ารอบหนึ่งครั้ง
ชาติยุโรปคว้าแชมป์ฟุตบอลโลกรวมทั้งหมด 12 ครั้ง ซึ่งมากที่สุดในโลก
หมายเหตุ.
<templatestyles src="Reflist/styles.css" />
พงศ์ทิวัตถ์ ตั้งวันเจริญ

พงศ์ทิวัตถ์ ตั้งวันเจริญ (เกิด 15 มีนาคม พ.ศ. 2543) ชื่อเล่น บลู เป็นนักแสดง นายแบบ พิธีกรและนักร้องชาวไทย เป็นที่รู้จักบนโลกออนไลน์และมีชื่อเสียงจากการเล่นละครเรื่อง กรงกรรม รับบทเป็น "ป๊อก" (วัยรุ่น) ปัจจุบันเป็นนักแสดงอิสระ
ประวัติ.
พงศ์ทิวัตถ์ ตั้งวันเจริญ เกิดวันที่ 15 มีนาคม พ.ศ. 2543 ภูมิลำเนาเป็นคน จังหวัดอุดรธานี เป็นบุตรชายคนเล็ก มีพี่สาว 1คน สำเร็จการศึกษาระดับประถมศึกษาและมัธยมศึกษาตอนต้นจาก โรงเรียนดอนบอสโกวิทยา ระดับมัธยมศึกษาตอนปลายชั้นปีที่ 4 จาก โรงเรียนอุดรพิทยานุกูล ก่อนจะย้ายมาศึกษาต่อที่ กรุงเทพมหานคร ระดับมัธยมศึกษาตอนปลายชั้นปีที่ 5-6 จาก โรงเรียนอัสสัมชัญบางรัก และสำเร็จการศึกษาระดับปริญญาตรีจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิดอล (เอกการแสดงและกำกับการแสดงภาพยนตร์) 
การทำงานในวงการบันเทิง.
บลูเริ่มต้นมีผลงานในวงการบันเทิงตั้งแต่ศึกษาอยู่ในระดับชั้น ม. 4 ด้วยฐานะเน็ตไอดอลในคอลัมน์ออนไลน์บนเว็บไซต์ Dek-D ทำให้เริ่มมีแฟนคลับติดตาม ต่อมาบลูได้ไปแคสติ้งและได้เซ็นสัญญากับ เวฟ ทีวี และได้ร่วมแสดงละครในปี พ.ศ. 2559 โดยเขาได้เป็นนักแสดงรับเชิญในละครเรื่อง "รหัสปริศนา" ต่อมาบลูได้รับโอกาสเป็นนักแสดงรับเชิญในละครเรื่อง "ขมิ้นกับปูน" และเป็นที่สนใจมากขึ้นจากบทบาท "ป็อก" ในละครเรื่อง "กรงกรรม"
ประธานาธิบดีดอมินีกา

ประธานาธิบดีดอมินีกา  หรือเรียกอย่างเป็นทางการว่า ประธานาธิบดีแห่งเครือรัฐดอมินีกา  เป็นประมุขแห่งรัฐภายใต้ระบบที่ใช้โดยรัฐธรรมนูญ พ.ศ. 2524 ปีแห่งเอกราชของดอมินีกา
ผู้ดำรงตำแหน่งประธานาธิบดีคนปัจจุบันคือ ซิลวานี เบอร์ตัน ตั้งแต่วันที่ 2 ตุลาคม พ.ศ. 2566
รายชื่อ.
นี่คือรายชื่อประธานาธิบดีและรักษาการประธานาธิบดีดอมินีกา ตั้งแต่ปี 2521 ถึงปัจจุบัน รวม 10 คน โดยมีรายชื่อดังต่อไปนี้
เลดีไอริส เมานต์แบ็ตเทน

เลดีไอริส เมานต์แบ็ตเทน  เกิดเมื่อวันที่ 13 มกราคม 2463 ณ พระราชวังเค็นซิงตัน ลอนดอน สหราชอาณาจักร เป็นธิดาเพียงคนเดียวใน อเล็กซานเดอร์ เมานต์แบ็ตเทน มาร์ควิสแห่งคาริสบรูก และ ไอรีน เมานต์แบ็ตเทน มาร์เชอเนสแห่งคาริสบรูก เธอเป็นพระนัดดาใน เจ้าหญิงเบียทริซแห่งสหราชอาณาจักร และ เป็นพระราชปนัดดาใน สมเด็จพระราชินีนาถวิกตอเรีย เธอเป็นนักแสดงและนางแบบชาวอังกฤษ และเป็นสมาชิกของครอบครัวแบทเทนเบิร์ก/เมานต์แบ็ตเทน เธอเป็นพระราชปนัดดาคนสุดท้องของสมเด็จพระราชินีวิกตอเรีย เธอยังมีศักดิ์เป็นพระราชนัดดาใน วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน ทำให้มีศักดิ์เป็นพระญาติใน สมเด็จพระราชาธิบดีเฟลิเปที่ 6 แห่งสเปน พระมหากษัตริย์พระองค์ปัจจุบันของสเปน และเป็นพระญาติใน เจ้าชายฟิลิป ดยุกแห่งเอดินบะระ พระราชบิดาใน สมเด็จพระเจ้าชาลส์ที่ 3 แห่งสหราชอาณาจักร พระมหากษัตริย์พระองค์ปัจจุบันแห่งสหราชอาณาจักร
เมื่อวันที่ 29 พฤศจิกายน พ.ศ. 2477 เธอเป็นเพื่อนเจ้าสาวในงานเสกสมรสของ เจ้าชายจอร์จ ดยุกแห่งเคนต์ และ เจ้าหญิงมารีนา ดัชเชสแห่งเคนต์ เมื่อวันที่ 4 กันยายน พ.ศ. 2478 ที่โบสถ์เซนต์ออสวอลด์ เมืองเบลนเคียร์ มณฑลลินคอล์นเชียร์ ในวันที่ 12 พฤษภาคม พ.ศ. 2480 ในพระราชพิธีราชาภิเษก เธอได้เป็นส่วนหนึ่งในการมีส่วนร่วมกับขบวนรถไฟประทับของ สมเด็จพระราชินีเอลิซาเบธ พระราชชนนี เธอได้เข้าร่วมงานต่างๆ ของราชวงศ์และชนชั้นสูงในช่วงวัยเยาว์ของเธอ ซึ่งเป็นที่รู้จักและถูกถ่ายภาพเป็นจำนวนมาก ในช่วงสงครามโลกครั้งที่ 2 เธอทำงานเป็นผู้ช่วยพยาบาล หลังจากนั้นได้ย้ายไปอยู่ที่สหรัฐอเมริกา ซึ่งเธอได้สอนการเต้น เธอกลายเป็นนักแสดงและนางแบบ โดยปรากฏตัวในฐานะพิธีกรรายการทีวีสำหรับเด็กรายการ Versatile Varieties (โทรทัศน์ซีบีเอส พ.ศ. 2494) ซึ่งมีนักแสดงหญิงคือ เอวา มารี แซงต์ และอีดี อดัมส์
สมรส.
เลดีไอริสแต่งงานสามครั้ง วันที่ 29 มกราคม พ.ศ. 2484 เลดีไอริสได้รับพระบรมราชานุญาตจาก สมเด็จพระเจ้าจอร์จที่ 6 แห่งสหราชอาณาจักร ให้แต่งงานกับร้อยเอก (ต่อมาคือพันตรี) ฮาร์มิงตัน โจเซฟ โอ'มาลลีย์ (หลังจากการหมั้นประกาศอย่างเป็นทางการในหนังสือพิมพ์เดอะไทมส์เมื่อวันที่ 18 มกราคม พ.ศ. 2484) ทั้งคู่แต่งงานกันเมื่อวันที่ 15 กุมภาพันธ์ พ.ศ. 2484 ที่โบสถ์ St Paul's RC Church, Haywards Heath, West Sussex เลดีไอริสเปลี่ยนกลับไปใช้นามสกุลเดิมอย่างเป็นทางการว่า เมานต์แบ็ตเทน จากการหย่าร้างกันเมื่อวันที่ 7 มกราคม พ.ศ. 2492 พวกเขาไม่มีบุตร
เมื่อวันที่ 5 พฤษภาคม พ.ศ. 2500 ที่พาวด์ริดจ์ นิวยอร์ก เธอแต่งงานกับ ไมค์ ไบรอัน (9 สิงหาคม พ.ศ. 2459 – 20 สิงหาคม พ.ศ. 2515) พวกเขาหย่าขาดจากกันหลายเดือนต่อมาในปี 2500 เลดีไอริสมีลูกด้วยกัน 1 คน โรบิน อเล็กซานเดอร์ ไบรอัน (เกิดปี 2500) 
เมื่อวันที่ 11 ธันวาคม พ.ศ. 2508 เธอแต่งงานกับวิลเลียม อเล็กซานเดอร์ คัมป์ (10 กรกฎาคม พ.ศ. 2464 – 12 ธันวาคม พ.ศ. 2534) บุตรชายของคลาเรนซ์ อาร์เธอร์ คัมป์ และเฮเลน เจเน็ต บัลลันไทน์ นักแสดงชาวแคนาดา 
ถึงแก่กรรม.
เลดีไอริสเสียชีวิตเมื่อวันที่ 1 กันยายน พ.ศ. 2525 ที่ โรงพยาบาลเวลเลสลีย์ โทรอนโต รัฐออนแทรีโอ ประเทศแคนาดา ด้วยเนื้องอกในสมอง งานศพของเธอจัดขึ้นที่เซนต์ปอล ถนนบลอร์
ผงห้าเครื่องเทศ

ผงห้าเครื่องเทศ หรือ อู่เซียงเฝิ่น  เป็น เครื่องเทศผสม ที่ประกอบไปด้วยเครื่องเทศ 5 ชนิดขึ้นไป ซึ่งส่วนใหญ่ใช้ในอาหารของเกือบทุกภูมิภาคของ จีน เช่นเดียวกับอาหารเอเชียอื่น ๆ แต่อาจใช้ไม่บ่อย
แม้ว่าจะมีการระบุว่าเป็นส่วนผสมของเครื่องเทศห้าชนิด แต่ก็ไม่ได้จำกัดเฉพาะเครื่องเทศทั้งห้าชนิดนี้ แม้แต่ในกรณีของผลิตภัณฑ์เชิงพาณิชย์ เครื่องเทศที่ใช้จะแตกต่างกันไปตามผู้ผลิต และอัตราส่วนการผสมของแต่ละอย่างก็แตกต่างกันด้วย บ้างก็ว่าคำว่า "ห้า" (五) ในชื่อนี้หมายถึง "จำนวนมาก" และ "ซับซ้อน" อาจใช้เพื่อขจัดกลิ่นและเพิ่มกลิ่นหอมให้กับวัตถุดิบทำอาหาร ผงกะหรี่อาจใช้แทนซี่โครงได้
ส่วนผสม.
มีสูตรในการทำอยู่มากมายหลายชนิด แต่ส่วนผสมโดยทั่วไป ได้แก่
สูตรอื่น ๆ อาจรวมถึงเมล็ด เทียนสัตตบุษย์ ขิง จันทน์เทศ ลูก ชะเอมจีน ขมิ้น เร่ว กระวานเทศ เฉินผี และ ข่า เป็นต้น
ในภาคใต้ของจีน มักใช้อบเชยไซ่ง่อน ("Cinnamomum loureiroi") และเฉินผี แทนอบเชยและกานพลู
เอริ ซูซูกิ

เอริ ซูซูกิ (<ruby>鈴木 絵理<rt>すずき えり</rt></ruby>, 22 มิถุนายน 1992 -) เป็นนักพากย์หญิงชาวญี่ปุ่น สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดคานางาวะ
ยูอิ มากิโนะ

ยูอิ มากิโนะ (<ruby>牧野 由依<rt>まきの ゆい</rt></ruby>, 19 มกราคม 1986 -) เป็น นักพากย์ นักแสดง นักร้อง และ นักเปียโน ชาวญี่ปุ่น
เกิดที่เมืองชิมะ จังหวัดมิเอะ สังกัดอะมิวส์ ค่ายเพลงฟลายอิงด็อก
วันเดอร์ (อัลบั้มชอว์น เมนเดส)

วันเดอร์  เป็นสตูดิโออัลบั้มลำดับที่ 4 ของนักร้องชาวแคนาดา ชอว์น เมนเดส เผยแพร่โดยไอแลนด์เรเคิดส์ เมื่อวันที่ 4 ธันวาคม ค.ศ. 2020 ควบคุมการผลิตโดยเมนเดส , แฟรงก์ ดุกส์, คิด ฮาร์ปูน, สก็อตต์ แฮร์ริส และอื่น ๆ นำเสนอก่อนหน้าด้วยสารคดี ซึ่งเป็นสารคดีเน็ตฟลิกซ์ในปี ค.ศ. 2020 ในการจับภาพชีวิตนอกเวทีของเมนเดส
เมื่อเปิดตัว"วันเดอร์"ได้รับการชื่นชมโดยทั่วไปจากนักวิจารณ์เพลง ซึ่งส่วนใหญ่สังเกตเห็นถึงพัฒนาการด้านเสียงของเมนเดส แต่ถูกวิจารณ์ไปที่ด้านการผลิตและการแต่งเพลงของอัลบั้ม "วันเดอร์"เปิดตัวที่อันดับหนึ่งในแคนาดาและสหรัฐอเมริกา สามซิงเกิลที่ได้สนับสนุนอัลบั้มนี้ : "Wonder" "Monster" ร่วมร้องกับจัสติน บีเบอร์ และ "Call My Friends" โดยสองซิงเกิลแรกติดอันดับท็อป 20 ของบิลบอร์ดฮอต 100 ในสหรัฐ ซิงเกิลนำของอัลบั้ม "Wonder" ขึ้นสูงสุดที่อันดับ 18 ในฮอต 100 และติดอันดับท็อปเท็นในอีกหลายประเทศ ซิงเกิลที่สอง "Monster" ขึ้นสู่อันดับที่แปดในฮอต 100 และครองอันดับสูงสุดในเคแนเดียนฮอต 100 เพื่อโปรโมตอัลบั้มเมนเดสได้จัดวันเดอร์เวิลด์ทัวร์ ซึ่งเริ่มในเดือนมิถุนายน ค.ศ. 2022 ในพอร์ตแลนด์และมีกำหนดสิ้นสุดในเดือนสิงหาคม ค.ศ. 2023 ในดับลิน ก่อนที่เมนเดสจะยุติทัวร์ทั้งหมดในเดือนกรกฎาคม ค.ศ. 2022 เนื่องจากปัญหาสุขภาพจิต
รายการเพลง.
หมายเหตุ
ไดซูเกะ คิชิโอะ

ไดซูเกะ คิชิโอะ (岸尾 だいすけ, 28 มีนาคม 1974 -) เป็นนักพากย์ และ นักร้องชายชาวญี่ปุ่น เกิดที่ เมืองมัตสึซากะ จังหวัดมิเอะ และเติบโตที่เมืองโคมากิ จังหวัดไอจิ สังกัดอาโอนิโปรดักชัน
ชื่อที่เขาใช้ในวงการในปัจจุบันเขียนว่า 岸尾 だいすけ โดยใช้คันจิเฉพาะนามสกุล ส่วนชื่อจริงและชื่อเดิมที่เคยใช้ในวงการคือ 岸尾 大輔 ซึ่งอ่านเหมือนกัน แค่ใช้คันจิล้วน
โนโซมิ ยามาโมโตะ

โนโซมิ ยามาโมโตะ (<ruby>山本 希望<rt>やまもと のぞみ</rt></ruby>, 9 สิงหาคม 1988 -) เป็น นักพากย์ หญิง ชาวญี่ปุ่น สังกัดวิมส์ เกิดที่เมืองมิซาวะ จังหวัดอาโอโมริ มีชื่อเล่นว่า โนโซฟิส (のぞふぃす)
วัดบางกระเบา

วัดบางกระเบา เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลบางกระเบา อำเภอบ้านสร้าง จังหวัดปราจีนบุรี มีพื้นที่ตั้งวัด 32 ไร่ 9 ตารางวา มีที่ธรณีสงฆ์ 374 ไร่ 3 งาน วัดมีพระเกจิอาจารย์ชื่อเสียงโด่งดังคือ หลวงพ่อจาด ภายในบริเวณวัดบางกระเบามีค้างคาวแม่ไก่จำนวนนับพันตัวอาศัยอยู่ตามต้นไม้
วัดบางกระเบาเดิมชื่อว่า วัดน้อยนางหงส์ โดยมีนายน้อยและนางหงส์เป็นผู้ก่อตั้ง ตั้งวัดเมื่อ พ.ศ. 2438 ได้รับพระราชทานวิสุงคามสีมา เมื่อ พ.ศ. 2443 ในวโรกาสพระราชพิธีเฉลิมพระชนม์พรรษาครบ 6 รอบ วันที่ 5 ธันวาคม พ.ศ. 2542 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ยกวัดราษฎร์ขึ้นเป็นพระอารามหลวง เมื่อวันที่ 22 มิถุนายน พ.ศ. 2543
อาคารเสนาสนะที่สำคัญ ได้แก่ อุโบสถ กว้าง 7.5 เมตร ยาว 15 เมตร สร้างเมื่อ พ.ศ. 2562 เป็นอาคารคอนกรีตเสริมเหล็ก ศาลาการเปรียญ กว้าง 18.5 เมตร ยาว 36.5 เมตร สร้างเมื่อ พ.ศ. 2518 เป็นอาคารคอนกรีตเสริมเหล็ก ศาลาอเนกประสงค์กว้าง 15 เมตร ยาว 19.7 เมตร สร้างเมื่อ พ.ศ. 2546 เป็นอาคารคอนกรีตเสริมเหล็ก ศาลาบำเพ็ญกุศล กว้าง 24.15 เมตร ยาว 8.2 เมตร สร้างเมื่อ พ.ศ. 2556 เป็นอาคารคอนกรีตเสริมเหล็ก กุฏิสงฆ์ จำนวน 9 หลัง ณาปนสถาน 1 หลัง หอระฆัง 2 หลัง หอกลอง 2 หลัง โรงครัว 2 หลัง โรงพัสดุ 1 หลัง และเรือนรับรอง 1 หลัง ปูชนียวัตถุที่สำคัญ ได้แก่ พระประธานประจำอุโบสถกว้าง 88 นิ้ว สูง 102 นิ้ว ปางประทานพร พระประธานประจำศาลาการเปรียญ กว้าง 48 นิ้ว สูง 63 นิ้ว ปางมารวิชัย
Mask Singer 12

Mask Singer 12 (อ่านว่า Mask Singer Twelve) เป็นรายการโทรทัศน์ไทยประเภทเกมโชว์และมิวสิกโชว์ฤดูกาลพิเศษของรายการ The Mask Singer หน้ากากนักร้อง ของประเทศไทย เป็นฤดูกาลที่ 12 (นับรวมทั้งภาคปกติและภาคพิเศษหลัก) รวมถึงเป็นการกลับมาออกอากาศอีกครั้งของรายการในรอบ 3 ปี ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นฤดูกาลแรกที่เปลี่ยนวันออกอากาศจากวันพฤหัสบดีเป็นวันพุธ เวลา 20:05 น. เริ่มออกอากาศตอนแรกเมื่อวันที่ 15 มีนาคม พ.ศ. 2566 และเป็นฤดูกาลสุดท้ายที่ดำเนินรายการโดย กันต์ กันตถาวร
รูปแบบรายการ.
ในฤดูกาลนี้มีหน้ากากหลักจำนวน 12 หน้ากาก แบ่งเป็น 3 กลุ่ม กลุ่มละ 4 หน้ากาก และปรับเปลี่ยนรูปแบบ โดยไม่มีการแข่งขันระหว่างหน้ากาก แต่เป็นการแสดงความสามารถในการหลบเสียงของหน้ากากไม่ให้คณะกรรมการทายถูก โดยหลังจากทุกหน้ากากในสัปดาห์นั้นร้องเพลงและถามตอบกับคณะกรรมการจนครบแล้ว ในช่วงท้ายรายการ คณะกรรมการจะต้องประชุมกันแล้วทายชื่อของบุคคลภายใต้หน้ากากแต่ละหน้ากากที่มั่นใจที่สุดเพียง 1 ชื่อ เรียกว่า "การฟันธง" หากทายถูกต้อง หน้ากากนั้นจะต้องถอดหน้ากากออกมาทันที แต่หากทายผิด หน้ากากนั้นจะไม่ถอดหน้ากาก และผ่านเข้าสู่รอบต่อไป
ผู้เข้าแข่งขัน.
รอบที่ 1 : เพลงที่ 1.
ในรอบแรก ทุกครั้งที่คณะกรรมการทายหน้ากากหลักผิด จะมีหน้ากากที่ถูกซ่อนไว้เพิ่มเติม (Hidden Mask) โผล่ขึ้นมาเข้าร่วมการแข่งขันเพิ่มด้วย
รอบที่ 5 : Final.
ในรอบนี้ หลังคณะกรรมการถามตอบกับหน้ากากสร็จสิ้น คณะกรรมการจะต้องประชุมและฟันธงชื่อบุคคลภายใต้หน้ากากนั้น ๆ 1 ชื่อในทันที โดยหากคณะกรรมการทายถูก หน้ากากนั้นจะต้องถอดหน้ากากทันที แต่หากคณะกรรมการทายผิด หน้ากากนั้นจะยังไม่ถอดหน้ากากทันที แต่จะถอดในช่วงท้ายรายการ
ชาติแอฟริกาในฟุตบอลโลก

ฟุตบอลทีมชาติของทวีปแอฟริกาในฟุตบอลโลก เป็นตัวแทนของแต่ละประเทศในการเข้าร่วมการแข่งขันฟุตบอลโลกซึ่งเป็นประเทศจากโซนแอฟริกาและเป็นสมาชิกของสมาพันธ์ฟุตบอลแอฟริกา กีฬาฟุตบอลเป็นกีฬาที่ได้รับความนิยมมากที่สุดในเกือบทุกประเทศในแอฟริกา โดยมีสมาชิก 13 ทีมของสมาพันธ์ฟุตบอลแอฟริกาที่เคยเข้าร่วมแข่งขันในฟุตบอลโลก ซึ่งเป็นการกีฬาระดับนานาชาติที่ยิ่งใหญ่ที่สุดของกีฬาฟุตบอล ผลงานอันดับสูงสุดในฟุตบอลโลกสำหรับทีมแอฟริกาคืออันดับ 4 ในฟุตบอลโลก 2022 โดยทีมชาติโมร็อกโก
ภาพรวม.
<templatestyles src="Reflist/styles.css" />
พระเจ้าอินทรวรมันที่ 1

พระเจ้าอินทรวรมันที่ 1 (อักษรโรมัน: Indravaraman I; สวรรคต พ.ศ. 1432) พระนามเดิมว่า เจ้าชายศรีนทรวรมัน หรือพระนามเต็มว่า ธุลีเชงพระกมรเตงอัญศรีอินทรวรมันเทวะ (ธูลิ เชง วฺระ กํมฺรเตงฺ อญฺ ศฺรีศฺรีนฺทรวรฺมฺมเทว) หรือพระนามหลังสวรรคตว่า พระบาทอิศวรโลก เป็นพระมหากษัตริย์แห่งอาณาจักรพระนคร ครองราชย์ระหว่างปี พ.ศ. 1420 – 1432 เป็นพระราชโอรสในพระเจ้านฤถิวินทรวรมันซึ่งเป็นพระญาติห่าง ๆ ของพระเจ้าชัยวรมันที่ 2 พระนางอินทรลักษมี พระมเหสีของพระองค์สืบเชื้อสายมาจากพระเจ้าปุษกรักษ์
พระราชประวัติ.
พระเจ้าอินทรวรมันที่ 1 ขึ้นครองราชย์ที่นครหริหราลัย ในรัชกาลนี้เสตงอัญวามศิวะน้องชายของสุกษมวินทุกะได้เป็นปุโรหิต พราหมณ์ผู้นี้เป็นศิษย์ของเสตงอัญศิวโสมพระราชครูของพระเจ้าอินทรวรมันที่ 1 สำหรับเสตงศิวโสมนี้เป็นศิษย์พราหมณ์ศังกราจารย์ นักปราชญ์ศาสนาฮินดูผู้มีความรู้แตกฉานมาก วามศิวะกับศิวโสมได้ร่วมกันสร้างศิวาศรมขึ้นเพื่อประดิษฐานเทวรูป รูปเคารพ ทั้งได้ปฏิบัติบูชาประจำที่ศิวาศรมนั้นจนพราหมณ์ศิวโสมได้รับสมญานาม ศิวาศรมผู้อาวุโส ส่วนพราหมณ์วามศิวะได้สมญานาม ศิวาศรมผู้เยาว์ เมื่อศิวโสมถึงแก่กรรม วามศิวะจึงได้ปกครองศิวาศรม พระเจ้าอินทรวรมันที่ 1 ทรงโปรดให้พราหมณ์วามศิวะเป็นพระราชครูของพระโอรส (พระเจ้ายโศวรมันที่ 1) ตั้งแต่ทรงพระเยาว์
พระเจ้าอินทรวรมันที่ 1 ทรงรวบรวมดินแดนกัมพูชาเป็นปึกแผ่น ทรงริเริ่มสร้างระบบชลประทานทางเหนือของเขตเมืองพระนครเป็นทะเลสาบจำลองขนาดใหญ่กักเก็บน้ำเพื่อการชลประทานเป็นแบบอย่างกรก่อสร้างในรัชกาลต่อมา ทรงก่อสร้างปราสาทบากอง และปราสาทพระโค
พระองค์สวรรคตเมื่อ พ.ศ. 1432 พระเจ้ายโศวรมันที่ 1 จึงได้ขึ้นครองราชย์ต่อมา
สวรรคต.
พระเจ้าอินทรวรมันที่ 1 สวรรคตเมื่อประมาณ พ.ศ. 1432 มีพระนามเมื่อสวรรคตแล้วว่า"พระบาทอิศวรโลก"
ชาติอเมริกาใต้ในฟุตบอลโลก

ฟุตบอลทีมชาติของทวีปอเมริกาใต้ในฟุตบอลโลก เป็นตัวแทนของแต่ละประเทศในการเข้าร่วมการแข่งขันฟุตบอลโลกซึ่งเป็นประเทศจากโซนอเมริกาใต้และเป็นสมาชิกของสมาพันธ์ฟุตบอลอเมริกาใต้ กีฬาฟุตบอลเป็นหนึ่งในกีฬาที่ได้รับความนิยมมากที่สุดในทวีปอเมริกาใต้ โดยมีสมาชิก 9 ใน 10 ทีมของสมาพันธ์ฟุตบอลอเมริกาใต้ (CONMEBOL) ที่ได้เข้าร่วมแข่งขัน ฟุตบอลโลกชายรอบสุดท้าย ฟุตบอลทีมชาติจากคอนเมบอลชนะเลิศการแข่งขัน 10 ครั้ง ได้แก่ บราซิล สร้า่งสถิติแชมป์ 5 สมัย ประเทศในคอนเมบอลเป็นเจ้าภาพการแข่งขันรอบสุดท้ายมาแล้ว 5 ครั้ง
เอริ อินางาวะ

เอริ อินากาวะ (<ruby>稲川 英里<rt>いながわ えり</rt></ruby>, 28 ตุลาคม 1993 -) เป็น นักพากย์ และ นักแสดงละครเวที ชาวญี่ปุ่น สังกัดเค็นโปรดักชัน เกิดที่จังหวัดคานางาวะ ได้รับรางวัลกรังปรีออดิชันนักพากย์ทั่วประเทศของเค็นโปรดักชันปี 2011
พรมแดนเอสโตเนีย–รัสเซีย

พรมแดนเอสโตเนีย–รัสเซีย  เป็นพรมแดนระหว่างประเทศระหว่างสาธารณรัฐเอสโตเนีย (สมาชิกสหภาพยุโรป และ เนโท) และสหพันธรัฐรัสเซีย (สมาชิกเครือรัฐเอกราช) พรมแดนมีความยาว 294 กิโลเมตร (183 ไมล์) เกิดขึ้นในช่วงสงครามโลกครั้งที่ 1 ในปี ค.ศ. 1918 เมื่อเอสโตเนียประกาศเอกราชขณะที่เกิดสงครามระหว่างจักรวรรดิรัสเซียและจักรวรรดิเยอรมัน พรมแดนส่วนใหญ่ทอดไปตามแนวชายแดนระดับชาติ เขตการปกครอง และชาติพันธุ์ ซึ่งค่อย ๆ ก่อตัวขึ้นตั้งแต่ศตวรรษที่ 13 ตำแหน่งที่แน่นอนของพรมแดนเป็นข้อพิพาทระหว่างเอสโตเนีย-รัสเซีย ซึ่งได้รับการแก้ไขด้วยการลงนามในข้อตกลงพรมแดน แต่ทั้งรัสเซียและเอสโตเนียยังไม่ได้ดำเนินการให้สัตยาบันเสร็จสิ้น พรมแดนนี้เป็นพรมแดนภายนอกของสหภาพยุโรป
พรมแดนลัตเวีย–รัสเซีย

พรมแดนลัตเวีย–รัสเซีย  เป็นพรมแดนระหว่างประเทศของสาธารณรัฐลัตเวีย (สมาชิกสหภาพยุโรป) และสหพันธรัฐรัสเซีย (เครือรัฐเอกราช) พรมแดนมีความยาว เป็น 214 กิโลเมตร (133 ไมล์) และยังเป็นพรมแดนภายนอกของสหภาพยุโรป
ภาพรวม.
ตามข้อตกลงปี ค.ศ. 2007 เกี่ยวกับพรมแดนรัฐรัสเซีย-ลัตเวีย พรมแดนของรัฐระหว่างลัตเวียและรัสเซียเริ่มจากจุดตัดของพรมแดนรัฐระหว่างลัตเวีย รัสเซียและเอสโตเนีย
ลัตเวียมีพรมแดนติดกับรัสเซียเพียงแคว้นเดียว คือ แคว้นปัสคอฟ ส่วนรัสเซียมีพรมแดนติดกับเทศบาลในลัตเวีย 3 แห่ง
เขตรักษาความปลอดภัยชายแดนของรัสเซียซึ่งจำกัดการเข้า ตั้งอยู่ตามแนวชายแดนด้านรัสเซีย ในการเดินทางเข้าเขตนี้ จำเป็นต้องมีใบอนุญาตที่ออกให้โดยหน่วยงานบริหารความปลอดภัยสหพันธ์ในท้องถิ่น (ข้อยกเว้นเพียงอย่างเดียวคือจุดผ่านแดนระหว่างประเทศ)
เคโกะ ซูซูกิ

เคย์โกะ สึซึกิ (すずき けいこ, 31 สิงหาคม -) เป็น นักพากย์ และ ผู้บรรยาย ชาวญี่ปุ่น เกิดที่ จังหวัดโอซากะ สังกัดแอสลีดคอมพานี
ปกติเวลาพากย์เกมจะใช้ชื่อว่า จิซาโตะ สึซึโมริ 
ผลงานพากย์.
ผลงานพากย์ส่วนใหญ่จะเป็นงานพากย์เกมของคีย์ รวมถึงอนิเมะที่สร้างจากเกมของคีย์ ในอนิเมะ ไขกุญแจข้ามโลก ซึ่งรวมเอาตัวละครจากผลงานของคีย์ เธอได้แสดงเป็นตัวละครถึง 6 คนในเรื่องเดียว
แท็กซี่นี้ผีขอนั่ง

แท็กซี่นี้ผีขอนั่ง  เป็นซีรีส์ทางโทรทัศน์ของเกาหลีใต้ที่นำแสดงโดย ยุน ชัน-ย็อง, พัง มิน-อา และคิม มิน-ซ็อก เป็นละครออริจินัลของ Genie TV และสตรีมบน TVING, Viki และวิว ในบางภูมิภาค ออกอากาศตอนแรกทางช่องอีเอ็นเอ ในวันที่ 1 มีนาคม ค.ศ. 2023 ออกอากาศทุกวันพุธและพฤหัสบดี เวลา 21:00 น. (เวลามาตรฐานเกาหลี)
เรื่องย่อ.
ซีรีส์เรื่องนี้เป็นแนวตลก สืบสวน เกี่ยวกับคนขับแท็กซี่ชื่อ ซอ ย็อง-มิน (ยุน ชัน-ย็อง) ผู้ทำให้ความปรารถนาสุดท้ายของผีสำเร็จก่อนที่จะไปเกิดใหม่
คนขับแท็กซี่ที่หาเลี้ยงชีพด้วยธุรกิจที่ไม่ซ้ำใครหลังจากแม่ของเขาเสียชีวิต รู้จักกันในชื่อ "แท็กซี่ผีเท่านั้น"
ผีผู้หญิงที่สูญเสียความทรงจำ ซึ่งเธอเกี่ยวข้องกับแม่ของย็อง-มิน ที่เป็นคนขับรถแท็กซี่เหมือนกัน
คุณหมอสุดหล่อที่แสนจะเพอร์เฟค
พรมแดนลิทัวเนีย–รัสเซีย

พรมแดนลิทัวเนีย–รัสเซีย  เป็นพรมแดนระหว่างประเทศของสาธารณรัฐลิทัวเนีย (สมาชิกสหภาพยุโรป) และ แคว้นคาลินินกราด ซึ่งเป็นเขตปกครองพิเศษของสหพันธรัฐรัสเซีย (เครือรัฐเอกราช) เป็นพรมแดนภายนอกของสหภาพยุโรป พรมแดนมีความยาว 274.9 กิโลเมตร (170.8 ไมล์) ผ่าน (จากตะวันตกไปตะวันออกเฉียงใต้ตามเข็มนาฬิกา) คูโรเนียนสปริทและคูโรเนียนลากูน จากนั้นทอดไปตามแม่น้ำเนมาน,เชชูเป, ชีร์วินตา, เลียโปนา, และทะเลสาบวิสตีติส และพรมแดนทางทะเลมีความยาว 22.2 กิโลเมตร (13.8 ไมล์) มีจุดสามเหลี่ยมระหว่างลิทัวเนีย รัสเซีย และโปแลนด์ โดยมีอนุสาวรีย์หินอยู่ที่พิกัด
กรดไอโอทาลามิก

กรดไอโอทาลามิก (ชื่อทางการค้า Conray) เป็นสารทึบรังสีที่มีไอโอดีนเป็นส่วนประกอบ ผลิตภัณฑ์อยู่ในรูปของเกลือกรดไอโอทาลามิก, โซเดียมไอโอทาลาเมต และเมกลูมีนไอโอทาลาเมต สามารถให้ทางหลอดเลือดดำหรือสวนเข้าทางกระเพาะปัสสาวะ
นอกจากนี้ยังมีสูตรตำรับสารกัมมันตรังสีในรูปแบบของการฉีดคือ โซเดียมไอโอทาลาเมต I-125 (ชื่อทางการค้า Glofil-125) ซึ่งระบุใช้สำหรับการประเมินการทำหน้าที่ของไต (glomerular filtration) ในการวินิจฉัยหรือติดตามผู้ที่ป่วยเป็นโรคไต
พรมแดนอับคาเซีย–รัสเซีย

พรมแดนอับคาเซีย–รัสเซีย  เป็นพรมแดนระหว่างประเทศของอับคาเซียและสหพันธรัฐรัสเซีย มีพรมแดนมีความยาว ซึ่งอับฮาเซียเป็นภูมิภาคแยกย่อยของประเทศจอร์เจีย โดยเฉพาะอย่างยิ่งเมื่อมีข้อพิพาทระหว่างทั้งสองฝ่ายเกี่ยวกับพื้นที่ขนาด ที่อยู่ใกล้กับเมืองตากอากาศของครัสนายา โปลยานาจนทำให้ลุกลามไปสู่การแข่งขันกีฬาโอลิมปิกที่โซซี แต่ข้อพิพาทดังกล่าวได้ถูกระงับไปแล้ว ประเทศจอร์เจียถือว่าความพยายามใด ๆ ที่จะปักปันเขตแดนของภูมิภาคที่แตกแยกและรัสเซียเป็นการกระทำที่ผิดกฎหมาย
ข้อตกลงเขตแดนทางทะเลของสหภาพโซเวียต–สหรัฐ

เขตแดนทางทะเลของรัสเซีย–สหรัฐ  ก่อตั้งขึ้นเมื่อวันที่ 1 มิถุนายน ค.ศ. 1990 หรือ ข้อตกลงเขตแดนทางทะเลของสหรัฐ/สหภาพโซเวียต  (เนื่องจากรัสเซียประกาศตัวเป็นผู้สืบทอดของ สหภาพโซเวียต) วุฒิสภาสหรัฐให้คำแนะนำและยินยอมให้สัตยาบันตั้งแต่แรกในวันที่ 16 กันยายน ค.ศ. 1991 แต่ยังไม่ได้รับการอนุมัติจากสภาดูมารัสเซีย เส้นแบ่งนี้เรียกอีกอย่างว่า เส้นเบเกอร์-เชวาร์ดนาดเซ  หรือ ข้อตกลงเบเกอร์-เชวาร์ดนาดเซ  ตามชื่อเจ้าหน้าที่ที่ลงนามในข้อตกลง ได้แก่ เอดูอาร์ด เชวาร์ดนัดเซ รัฐมนตรีว่าการกระทรวงการต่างประเทศของสหภาพโซเวียตและเจมส์ เบเกอร์ เลขาธิการแห่งรัฐของสหรัฐ ในแนวคิดทั่วไป เส้น 1990 อ้างอิงตามอนุสัญญาสหรัฐ–รัสเซีย 1867 ที่ว่าด้วยการซื้ออะแลสกาของสหรัฐ
จากพิกัด 65° 30' N, 168° 58' 37" W ขอบเขตทางทะเลทอดตัวไปทางเหนือตามเส้นเมริเดียนที่ 168° 58' 37" W ผ่านช่องแคบแบริ่งและทะเลชุกชี ลงสู่มหาสมุทรอาร์กติกระยะทางเท่าที่กฎหมายระหว่างประเทศอนุญาต จากจุดเดียวกันไปทางทิศใต้ เขตแดนทอดไปตามเส้นที่ระบุโดยตำแหน่งของภูมิศาสตร์ทางทะเลที่ระบุในข้อตกลง
พระเจ้าศรุตวรมัน

พระเจ้าศรุตวรมัน (สวรรคต พ.ศ. 1098) เป็นปฐมกษัตริย์แห่งอาณาจักรเจนละ ครองราชย์เมื่อปี พ.ศ. 1093 – 1098
พระราชประวัติ.
พระเจ้าศรุตวรมันทรงปลดแอกอาณาจักรเจนละจากการปกครองของอาณาจักรฟูนันในศตวรรษที่ 5 พระองค์สืบเชื้อสายมาจากราชวงศ์กัมโพช-สุริยวงศ์ ซึ่งเป็นราชวงศ์ของพราหมณ์กัมพูสวยัมภูวะกับพระนางอัปสรเมราพระองค์ทรงเป็นพระราบิดาในพระเจ้าเศรษฐวรมัน
พระเจ้าศรุตวรมัน สวรรคตเมื่อ พ.ศ. 1098 พระเจ้าเศรษฐวรมันจึงได้ขึ้นครองราชย์สืบต่อมา
กีฬาเซปักตะกร้อในกีฬาแห่งชาติ ครั้งที่ 46

กีฬาเซปักตะกร้อในกีฬาแห่งชาติ ครั้งที่ 46 แข่งขันระหว่างวันที่ 18–28 พฤศจิกายน พ.ศ. 2561 ณ สนามกีฬากลางจังหวัดเชียงรายและโรงยิมอเนกประสงค์ โรงเรียนเทศบาล 7 (ฝั่งหมิ่น) ในครั้งนี้จะมีการแข่งขันทั้งหมด 2 รายการ ประกอบด้วย เซปักตะกร้อ และตะกร้อชายหาด ซึ่งมีการชิงชัยเหรียญรางวัลเซปักตะกร้อ 6 รายการ ประกอบไปด้วยเหรียญทอง 20 เหรียญ, เหรียญเงิน 20 เหรียญ และเหรียญทองแดง 40 เหรียญ รวมเหรียญทั้งหมด 80 เหรียญ และเกียรติบัตร 150 ใบ
และมีการชิงชัยเหรียญรางวัลตะกร้อชายหาด 2 รายการ ประกอบไปด้วยเหรียญทอง 12 เหรียญ, เหรียญเงิน 12 เหรียญ และเหรียญทองแดง 24 เหรียญ รวมเหรียญทั้งหมด 48 เหรียญ และเกียรติบัตร 80 ใบ
      เชียงราย (เจ้าภาพ)
จังหวัดที่เข้าร่วม.
มีนักกีฬาเข้าร่วมแข่งทั้งหมด 25 จังหวัดและ 1 เขตการปกครองพิเศษในกีฬาซอฟท์เทนนิสในกีฬาแห่งชาติ ครั้งที่ 46:
<templatestyles src="Col-begin/styles.css"/>
ฟุตบอลโลกรอบคัดเลือก

ฟุตบอลโลกรอบคัดเลือก  เป็นชุดของการแข่งขันซึ่งฟุตบอลทีมชาติแต่ละประเทศจะเข้าร่วมเพื่อคัดเลือกทีมที่ได้รับสิทธิ์ผ่านเข้าสู่การแข่งขันรอบสุดท้ายของฟุตบอลโลกชาย
การแข่งขันรอบคัดเลือกจะจัดขึ้นภายใน 6 โซนทวีปของฟีฟ่า แต่ละโซนจัดโดยสมาพันธ์ของตน ได้แก่ เอเอฟซี (เอเชีย), ซีเอเอฟ (แอฟริกา), คอนคาแคฟ (อเมริกาเหนือ กลาง และแคริบเบียน), คอนเมบอล (อเมริกาใต้), โอเอฟซี (โอเชียเนีย) และ ยูฟ่า (ยุโรป) การแข่งขันฟุตบอลโลกแต่ละครั้ง ฟีฟ่าจะเป็นผู้พิจารณาจำนวนโควต้าในรอบสุดท้ายที่จัดสรรให้กับแต่ละโซน โดยอ้างอิงจากจำนวนและความแข็งแกร่งสัมพัทธ์ของทีมในสมาพันธ์
ตามธรรมเนียม เจ้าภาพจัดการแข่งขันจะได้รับการโควต้าโดยอัตโนมัติ เช่นเดียวกับที่เคยเกิดขึ้นกับผู้ชนะการแข่งขันที่ผ่านมาในช่วงประวัติศาสตร์ของการแข่งขัน ส่วนผู้เข้ารอบสุดท้ายทีมอื่น ๆ ทั้งหมดจะพิจารณาจากความสำเร็จในรอบคัดเลือกเท่านั้นโดยไม่คำนึงถึงความสำเร็จครั้งก่อนหน้านี้
ประวัติ.
โควต้าสำหรับการแข่งขันฟุตบอลโลกครั้งแรกในปี ค.ศ. 1930 นั้น ทุกทีมเข้าร่วมโดยผ่านการเชิญเท่านั้น ในฟุตบอลโลก 1934 เป็นครั้งแรกที่มีการแข่งขันรอบคัดเลือกแท้จริง ฟุตบอลโลกรอบคัดเลือกนัดแรกแข่งขันในวันที่ 11 มิถุนายน ค.ศ. 1933 เมื่อสวีเดนเอาชนะเอสโตเนีย 6–2 ที่สตอกโฮล์ม และทำประตูแรกได้ใน 7 นาทีของการแข่งขัน โดยแหล่งข่าวบางส่วน ระบุว่าผู้ยิงประตูเป็นกัปตันทีมสวีเดน คนุต ครูน ในขณะที่คนอื่น ๆ ให้การรบรองว่าเป็นการทำเข้าประตูตัวเองโดยผู้รักษาประตูชาวเอสโตเนียชื่อ เอวาลด์ ทิปเนอร์
แม้ว่าจำนวนทีมที่ผ่านเข้ารอบสุดท้ายจะเพิ่มขึ้นอย่างต่อเนื่อง (16 ทีมระหว่างปี ค.ศ. 1934 ถึง 1978 จากนั้นเพิ่มเป็น 24 ทีมระหว่างปี ค.ศ. 1982 ถึง 1994 และ 32 ทีมในปี ค.ศ. 1998 ถึง 2022 และสุดท้ายคือ 48 ทีมตั้งแต่ปี ค.ศ. 2026) รูปแบบการคัดเลือกยังคงไม่เปลี่ยนแปลง ทีมต่าง ๆ จะถูกจัดกลุ่มตามทวีปและแข่งขันกันเพื่อชิงโควต้าในจำนวนที่แน่นอน โดยมีโควต้าหนึ่งหรือสองตำแหน่งที่มอบให้กับผู้ชนะของเพลย์ออฟระหว่างทวีป
โควต้าการคัดเลือกแบ่งตามทวีป.
ตารางด้านล่างแสดงจำนวนโควต้าที่จัดสรรโดยฟีฟ่า สำหรับแต่ละทวีปในแต่ละการแข่งขัน นอกจากนี้ยังแสดงจำนวนทีมทั้งหมดที่เข้าร่วมและแข่งขันในทุกรอบการคัดเลือก
ในตาราง "H" หมายถึง โควต้าอัตโนมัติสำหรับเจ้าภาพ "C" หมายถึง โควต้าอัตโนมัติสำหรับการป้องกันแชมป์ และ "inv" หมายถึง จำนวนทีมที่ได้รับเชิญในปี ค.ศ. 1930 โควต้าในการแข่งขันเพลย์ออฟข้ามทวีปจะแสดงแทน เป็นเศษส่วนดังนี้
รางวัลแกรมมี สาขาอัลบั้มเพลงป็อปยอดเยี่ยม

รางวัลแกรมมี สาขาอัลบั้มเพลงป็อปยอดเยี่ยม  เป็นรางวัลเกียรติยศที่มอบให้ในงานประกาศผลรางวัลแกรมมี เป็นพิธีที่ก่อตั้งขึ้นในปี ค.ศ. 1958 และเดิมเรียกว่ารางวัลแกรมโมโฟน เป็นรางวัลสำหรับศิลปินบันทึกเสียงอัลบั้มเพลงป็อปที่มีเสียงร้องคุณภาพ รางวัลในหลายประเภทจัดเป็นประจำทุกปีโดยสถาบันบันทึกเสียงของสหรัฐอเมริกาเพื่อ "ยกย่องความสำเร็จทางศิลปะ ความสามารถทางเทคนิค และความเป็นเลิศโดยรวมในอุตสาหกรรมการบันทึกเสียง โดยไม่คำนึงถึงยอดขายอัลบั้มหรืออันดับชาร์ต"
เกียรติยศนี้ถูกนำเสนอครั้งแรกในปี ค.ศ. 1968 ในงานประกาศผลรางวัลแกรมมี ครั้งที่ 10 ในฐานะอัลบั้มร่วมสมัยยอดเยี่ยมของเดอะบีเทิลส์ ใน"ซาร์เจินต์เปปเปอส์โลนลีฮาตส์คลับแบนด์" สาขานี้ถูกยกเลิกจนถึงปี ค.ศ. 1995 ซึ่งมีชื่อใหม่ว่า อัลบั้มป็อปยอดเยี่ยม (Best Pop Album) ในปี ค.ศ. 2001 หมวดนี้กลายเป็นที่รู้จักในชื่อ อัลบั้มเพลงป็อปยอดเยี่ยม (Best Pop Vocal Album) ตามคำอธิบายหมวดหมู่สำหรับรางวัลแกรมมี ครั้งที่ 52 รางวัลนี้มอบให้กับศิลปินที่แสดง "อัลบั้มที่มีเวลาเล่นอย่างน้อย 51% ของเพลงป็อปที่บันทึกใหม่"
รางวัลจะตกเป็นของศิลปิน โปรดิวเซอร์ และวิศวกร/มิกเซอร์ หากพวกเขาทำงานมากกว่า 50% ของเวลาในการเล่นในอัลบั้ม โปรดิวเซอร์หรือวิศวกร/มิกเซอร์ที่ทำงานน้อยกว่า 50% ของเวลาในการเล่น รวมถึงวิศวกรผู้เชี่ยวชาญ จะไม่ได้รับรางวัล แต่สามารถยื่นขอใบรับรองผู้ชนะได้
อะเดล, เคลลี คลาร์กสัน และเทย์เลอร์ สวิฟต์ เป็นผู้ชนะรางวัลนี้ถึงสองครั้ง และคลาร์กสันเป็นคนแรกที่ชนะสองครั้ง และคลาร์กสัน, สวิฟต์ และอารีอานา กรานเด ยังเป็นศิลปินที่มีการเสนอชื่อเข้าชิงมากที่สุดจำนวน 5 ครั้ง ทิมเบอร์เลกได้รับการเสนอชื่อเข้าชิงสามครั้งสำหรับอัลบั้มเดี่ยว และอีกสองครั้งในฐานะสมาชิกของเอ็นซิงก์
ผู้รับ.
<templatestyles src="การอ้างอิง/styles.css"/>^[I] แต่ละปีเชื่อมโยงกับบทความเกี่ยวกับรางวัลแกรมมี่ที่จัดขึ้นในปีนั้น
ศิลปินที่ได้รับการเสนอชื่อเข้าชิงมากที่สุด.
<templatestyles src="Col-begin/styles.css"/>
หลังภาพแห่งความสุข

หลังภาพแห่งความสุข (เกาหลี: ) เป็นละครโทรทัศน์เกาหลีใต้ปี ค.ศ. 2020 นำแสดงโดยคิม ฮี-แอ, พัก แฮ-จุน และฮัน โซ-ฮี สร้างจากละครเรื่อง "Doctor Foster" ของบีบีซีวัน เขียนโดยไมค์ บาร์ตเลตต์ บอกเล่าเรื่องราวของคู่แต่งงานที่ทรยศต่อกันและกันนำไปสู่วังวนแห่งการแก้แค้น ความเศร้าโศก การให้อภัย และการเยียวยา ออกอากาศทางช่องเจทีบีซีในวันศุกร์และวันเสาร์ ตั้งแต่วันที่ 27 มีนาคม ถึง 16 พฤษภาคม ค.ศ. 2020
ละครเรื่องนี้เป็นละครที่มีเรตติงสูงสุดในประวัติศาสตร์เคเบิลทีวีของเกาหลีแซงหน้าเรื่อง"" ด้วยเรตติงตอนสุดท้ายทั่วประเทศที่ 28.371% นอกจากนี้ยังบันทึกเรตติงเฉลี่ยสูงสุดของละครทางเคเบิลทีวีด้วยเรตติงเฉลี่ย 18.829% แม้ว่าละครจะถูกวิพากษ์วิจารณ์เรื่องการแสดงภาพทางเพศและความรุนแรง แต่ก็ได้รับเสียงวิจารณ์ชื่นชมจากบทภาพยนตร์ การกำกับ และการแสดง โดยโม วาน-อิลได้รับรางวัลผู้กำกับยอดเยี่ยม และคิม ฮี-แอได้รับรางวัลนักแสดงนำหญิงยอดเยี่ยมจากงานแบคซังอาร์ตส์อะวอดส์ ครั้งที่ 56
เรื่องย่อ.
จี ซ็อน-อู (คิม ฮี-แอ) แพทย์เวชศาสตร์ครอบครัว ผู้เป็นที่นับถือ และรองผู้อำนวยการของโรงพยาบาลสายใยรักแห่งครอบครัวในเมืองโกซาน ประเทศเกาหลีใต้ แต่งงานกับอี แท-โอ (พัก แฮ-จุน) ผู้อำนวยการที่มีความทะเยอทะยาน ซึ่งเธอมีลูกชายชื่อ อี จุน-ย็อง (ช็อน จิน-ซอ) ซ็อน-อูคิดว่าครอบครัวของเธอสมบูรณ์แบบจนกระทั่งเธอพบว่าแท-โอกำลังมีความสัมพันธ์กับผู้หญิงอีกคนชื่อยอ ดา-คย็อง (ฮัน โซ-ฮี)
เพลงประกอบ.
เพลงประกอบของละครรวบรวมไว้ในอัลบั้มสองตอนที่วางจำหน่ายในวันที่ 25 พฤษภาคม ค.ศ. 2020. อัลบั้มประกอบด้วยเพลงประกอบต้นฉบับ 6 เพลง และเพลงประกอบ 28 เพลง รายการต่อไปนี้เป็นรายการเพลงสำหรับการสตรีมออนไลน์ของอัลบั้ม
แม่ครัวคนใหม่

แม่ครัวคนใหม่ เป็นละครโทรทัศน์ไทยแนวโรแมนติก-คอมเมดี้ บทประพันธ์ของ สุฟ้า สร้างเป็นละครโทรทัศน์ครั้งแรกเมื่อปีพ.ศ 2530ทางช่อง 9 นำแสดงโดย วีรยุทธ รสโอชา และ สาวิตรี สามิภักดิ์ เป็นละครครั้งที่ 2บทโทรทัศน์โดย ประไพศรี ศรีนาทม ใน พ.ศ. 2550โดย บริษัท สเต็ป ออน เวิร์ด จำกัด กำกับการแสดงโดย ณรงค์ จารุจินดา นำแสดงโดย ณัฐรัฐ โมริส เลอกรอง และ ณปภา ตันตระกูล และล่าสุด พ.ศ. 2564 ได้นำกลับมารีเมคในชื่อเดียวกัน "(อังกฤษ: Mischievous Fiancee)" สร้างโดย บริษัท สเต็ปเพาเวอร์ทรี จำกัด กำกับการแสดงโดย ชาปุญญ์ จำเริญสาร นำแสดงโดย วชิรวิชญ์ ไพศาลกุลวงศ์ และ ธัญญภัสร์ ภัทรธีรชัยเจริญ ออกอากาศทางช่อง 3 เอชดี เวลา 19.00 - 20.00 น. และล่าสุดในเดือนเมษายน พ.ศ. 2566 แม่ครัวคนใหม่ (สร้าง พ.ศ. 2564) ได้ออกอากาศในสาธารณรัฐประชาชนจีนแผ่นดินใหญ่ บนแพลตฟอร์มเทนเซ็นต์ วิดีโอ (Tencent Video) ได้รับผลตอบรับดีเกินความคาดหมาย
กฤตย์ อัทธเสรี

กฤตย์ อัทธเสรี ชื่อเล่น กลิ้ง (เกิดเมื่อวันที่ 29 สิงหาคม พ.ศ. 2503) เป็นนักแสดงพิธีกรและผู้เขียนละครชาวไทยเกิดที่กรุงเทพมหานครเริ่มเข้าสู่ในวงการบันเทิงจากถ่ายแบบและโฆษณาและเริ่มการทำงานในเบื้องหลังการเป็นผู้ช่วยกำกับการแสดงภาพยนตร์และเป็นผู้เขียนบทประพันธ์ละครโทรทัศน์ในสังกัดบริษัท กันตนา มูฟวี่ ทาวน์ (2002) จำกัดเป็นต้น เช่นละครเรื่อง ยอดรักนักรบ ร่วมกับในนามปากกาของ กฤติญา สัมฤทธิ์ประสงค์ และ ละลิตตา ฉันทศาสตร์โกศล
ในปี พ.ศ. 2562 นำแสดงโดย เวียร์ ศุกลวัฒน์ คณารศ และ ฐิสา วริฏฐิสา ลิ้มธรรมมหิศร
ปัจจุบัน กฤตย์ อัทธเสรี รับงานแสดงละครได้ทุกสถานีเป็นแสดงรุ่นใหญ่มากฝีมือส่วนใหญ่จะนับบทบทพ่อพระเอกนางเอกและตัวร้ายและนางร้ายสลับบทกันไปมีผลงานละครสร้างชื่อเสียงเช่น แม่ครัวตัวยุ่ง, คุณแจ๋วกระเพราไก่คุณชายไข่ดาว และ หมวยอินเตอร์ เป็นต้น
ประวัติ.
กฤตย์ อัทธเสรี เกิดเมื่อวันที่ 29 สิงหาคม พ.ศ. 2503เป็นนักแสดงพิธีกรและผู้เขียนละครชาวไทยเกิดที่กรุงเทพมหานครสำเร็จการศึกษาโรงเรียนสาธิตจุฬาลงกรณ์มหาวิทยาลัย รุ่นที่ 13 เป็นบุตรชายของคุณหญิง ปานทิพย์ อัทธเสรี 
เป็นน้องชายของหมู กลศ อัทธเสรีเป็นนักแสดงชาวไทยและมีหลานสาว 1 คน ดวง อัทธเสรี เป็นนักแสดงชาวไทย
ชีวิตส่วนตัว.
ปัจจุบันเขาได้สมรสกับผจงยศ อัทธเสรี นามสกุลเดิม (ตันเจริญ) และมี บุตรสาว 1 คน คือ น้ำมนต์ อัทธเสรี